Sportske.net - Ronaldo sprečava promenu trenera u Junajtedu?! Kavani je nezadovoljan...\nKandidat postoji, ali je Portugalac izgleda prepreka...\nI dalje se u javnosti pojavljuju informacije da će Solskjer tokom sezone biti pod pritiskom jer posle dovedenih pojačanja ambicije su porasle u nebo. Poraz u Bernu je poremetio stvari, i dalje postoji efekat "Ronaldo", euforija koja će biti iscrpljena ako ne bude borbe za titulu. Mančester Junajted odlično gura u prvenstvu, ali sada slede teži rivali, već u nedelju igraće protiv Vest Hema, a onda stižu neugodna Vila i Everton koji igra odlično. Svakako da su "Đavoli" favorit u tim mečevima, ali kako rekosmo presija raste.\nMediji, ali i uvek dobro obavešteni Di Marcio su kandidovali Kontea za naslednika, no mediji su se vratili u 2019. i odlazak Alegrija sa klupe Juventusa. Pominjan je Antonio Konte, on je čekao da se vrati, ali je taj transfer navodno blokirao Kristijano Ronaldo. Zbog čega, teško je reći, tek Sari je stigao na klupu Juventusa, a Konte je otišao u Inter gde je u drugoj sezoni osvojio titulu i otišao nakon smanjenja budžeta.\nKonte sada cilja klupu "Đavola", odbio je Totenhem, a isto će uraditi ako stigne ponuda Arsenala...\nIpak, dok je Ronalda, teško može da dobije posao iz snova na "Old Trafordu".\nSa druge strane, danas u medijima dominiraju izjave bivšeg napadača Berbatova koji je optužio klub za loše prelazne rokove, naveo je primer Van de Beka koji je kupljen samo da bi neko došao i da se smire navijači.\nŠto se Kavanija tiče, Berbatov veruje da je dolazak Ronalda naljutio Urugvajca.\n"On želi da igra, produžio je ugovor na godinu dana, ali sada će mu uloga biti smanjena, što niko nije očekivao. Ole mora da razgovara sa njim, ali rizikuje nezadovoljnog igrača u svlačionici, to nikada nije dobro", dodaje Berbatov koji smatra da će Solskjer sigurno zadržati posao do kraja sezone.


Dodatno pomerena granica za plate u NBA! - Sportske.net\nDodatno pomerena granica za plate u NBA!\nOve sezone je načinjen prvi korak, igrači su već krenuli da dobijaju astronomske ugovore, od naredne će biti još "gore".\nVoriorsi otpustili trojicu, ovo je njihov konačan tim za novu sezonu!Top 5 - Vejd za novajliju za čelo listeSezona iz snova za Anu Dabović!Posle Kobija, Dankana i Garneta, oprostio se još jedan velikan!Bio je velika zvezda Klipersa, danas je završio karijeru\nTimovi širom NBA dobili su mnogo više lufta za manevrisanje sa igračima, kako je ovog leta takozvani "seleri kep" pomeren sa 70 miliona dolara na čak 94.\nTo su mnogi timovi iskoristili da se razbacuju visokim ugovorima, podsetimo samo da je drugi najplaćeniji igrač u ligi Majkl Konli, koji će na godišnjem nivou inkasirati 26,5 miliona dolara. Najplaćenijij je Lebron Džejmsa sa 31 miliona dolara.\nAl Horford ima istu platu kao i Konli, dok će 38-godišnji Novicki za narednih godinu dana inkasirati 25 miliona dolara. Među deset najplaćenijih u ligi, samim tim i na svetu, nalazi se i Kris Boš (23,7 miliona) za kog je pitanje da li će uopšte i zaigrati ove sezone.\nOno što je takođe veoma interesantno je da Stef Kari ima platu od 12 miliona, koliku recimo ima i Nikola Peković, koji nije sastavio 50 utakmica u zadnje dve sezone. Četiri miliona više od dvostrukog uzastopnog MVP-a zarađivaće u narednoj sezoni novi centar Lejkersa Timofej Mozgov.\nOd naredne sezone planirano je još jedno pomeranje "kepa". Najpre je ideja bila da za narednu sezonu timovi imaju pravo da potroše na plate do 101 milion dolara, potom je pomereno na 102, a prema najnovijim informacijama na tu cifru dodat je još jedan milion.\n— Brian Windhorst (@WindhorstESPN) 20. октобар 2016.


POKUŠAJ UBISTVA: Dječak izboden, majka uhapšena - Montenegro magazin\nPOKUŠAJ UBISTVA: Dječak izboden, majka uhapšena\nSedmogodišnji dječak s težim povredama doveden je sinoć u Dječju bolnicu u Podgorici, a zbog sumnje da je pokušala da ubije dijete, uhapšena je njegova majka. Dječak je na stomaku imao sedam ubodnih rana.\nIz Uprave policije je saopšteno da je dječak u teškom stanju doveden u podgoričku Dječiju bolnicu, te da je izgubio dosta krvi, ali da je brzom intervencijom ljekara operisan i van je životne opasnosti.\nPolicija sumnja da se incident dogodio sinoć oko 18 sati, te da je dječak prebačen u bolnicu sat kasnije. Policija je navodno u iznajmljenoj kući u Rijeci Crnojevića zatekla stravičan prizor, a dječak je preživio samo pukom srećom.\nOdmah po dolasku policije i službe Hitne pomoći dječaku je pružena prva pomoć, a njegova majka M. P. uhapšena je po nalogu Višeg državnog tužilaštva i njeno saslušanje je trajalo do kasno u noć.\nViše detalja trebalo bi da bude poznato nakon što forenzičari utvrde čiji se DNK nalazi na nožu kojim je dječak izboden, a koji je policija pronašla u kući tokom uviđaja.


BELIVUK NA KORAK OD DOŽIVOTNE ROBIJE: Ministar Vulin objasnio zašto je pokazao jezive fotografije iz KUĆE STRAVE\nbokydj - јул 24, 2021, 12:26 по подне\nGostujući na TV Pink, on je rekao da Belivuk pokušava da uceni predsednika Srbije Aleksandra Vučića i sve koji su uključeni u borbu protiv mafije.\nVulin kaže da "lov" na Vučića i članove njegove porodice ne prestaje od kada je 2012. godine preuzeo odgovornost za upravljenje Srbijom, te dodao da se to vidi po natpisima pojedinih medija i onome što govore Belivuk i pripadnici njegove bande.\n"Ide se na Vučićevu porodicu, na to da se on prikaže lošim čovekom, ocem, bratom, državnikom..., a udaraju tamo gde najviše boli svakog čoveka, na porodicu", rekao je Vulin.\n"Zamislite da nismo sve to pokazali, pa pogledajte kakav tretman ima Belivuk nakon prikazanih zverstava na kojima se on lično fotografiše sa žrtvama, sa leševima i veruje mu se. Da Srbija nije videla svojim očima ovo što smo pokazali, sa ovakvim medijima i opozicijom Belivuk bi bio svetac", napomenuo je Vulin.\n"Oni su mučili ljude i ne samo to, uživali su u mučenju i tražili da pojedine žrtve budu duže mučene. Prema nekima su imali saosećanje i ubili su ih brzo, a neke su mučili satima, čak su bili nezadovoljni ako se to mučenje ne odvija dovoljno dugo. I sad takav ima status krunskog svedoka", rekao je Vulin.\n"Prisluškivali su mu razgovore, 1.882 razgovora su proveravana, nije nađeno nijedno krivično delo", rekao je Vulin i nastavio:\n"Uopšte ne branim Aleksandra Vučića, od čega da ga branim? Da ga branim od pljuvanja ubice? Belivuk je na korak od doživotne robije, šta on to može da izgubi, pa što da ne laže, što da ne pokuša".\nVulin je rekao da je očekivano da Belivuk laže, ali da je neočekivano da se "gadosti koje je objavio KRIK" prihvataju kao potpuna istina iz koje se izvlače zaključci.\nVulin je istakao da je Srbija posle razbijanja Belivukove bande sigurnija i bolje mesto za život i podvukao da zasluga za to pripada predsedniku Vučiću.\nOZNAKE IZVEŠTAJHronikaSrbijaPoznatiCrni Bombarder PortalPolitikaSrbija Najnovije VestiNajnovije VestiNAJNOVIJE DANAS


Menadžer i auditor sistema bezbednosti informacija - Quality Austria Center\nMenadžer i auditor sistema bezbednosti informacija\nPočetak Kursevi i obuke Menadžer i auditor sistema bezbednosti informacija\tPrijava za kurseve\nMenadžer sistema bezbednosti informacija\nMeđunarodni standard ISO/IEC 27001, kao i vodič za implementaciju ISO/IEC 27002 je osnova kursa za Menadžere sistema bezbednosti informacija. Kurs je namenjen onima koji žele da implementiraju standard ISO/IEC 27001 u svoje organizacije i da ga nakon toga održavaju i unapređuju. Nakon kursa bićete u prilici da uspostavite, implementirate i kontinuirano poboljšavate sistem menadžmenta bezbednosti informacija (ISMS) i time ćete biti spona između najvišeg rukovodstva i operativnih pozicija u vašoj organizaciji. Uz pomoć ovog kursa, stići ćete do vašeg cilja. To je, pre svega, učenje o ključnim elementima standarda ISO/IEC 27001, kao i jasnoj interpretaciji i implementaciji zahteva standarda, kroz prezentaciju praktičnih primera.\nModul 1 – ISMS standardi ISO/IEC 27001 i ISO/IEC 27002\nPravilna implementacija i optimizacija bezbednosti informacija\nOvaj modul u nizu kurseva za Menadžere sistema bezbednosti informacija daje osnov savremenog ISM sistema: međunarodni standard za bezbednost informacija ISO/IEC 27001, kao i odgovarajući vodič za primenu standarda ISO/IEC 27002 sa svim važnim oblastima, kao što su politika bezbednosti, upravljanje rizikom, planiranje kontinuiranog poslovanja i interni auditi. Tokom dva dana trajanja modula, ne bavimo se samo najvažnijim osnovama bezbednosti informacija, već su tu uključeni i generički aspekti, kao što su organizacija, tehnologija i procesni menadžment. Praktične studije slučaja će pomoći učesnicima da pokažu kako da samostalno sprovode ono što su naučili. Osim toga, standard će biti upoređen sa drugim pristupima na temu bezbednosti informacija, a biće reči i o mogućem daljem razvoju samog standarda, kao i serije standarda ISO/IEC 27000.\nPo završetku ovog modula, učesnici će poznavati procese i zahteve koji su u vezi sa implementacijom zahteva standarda ISO/IEC 27001 i ISO/IEC 27002 unutar organizacija i biće u mogućnosti da ih praktično primene. Polaznici će dobiti osnovu, koja će im omogućiti stalno unapređenje sistema ISM.\nModul 2 – Psihološke osnove za IS Menadžere\nOd motivisanja ljudi do sposobnosti za upravljanje konfliktima\nPonekad je uspostavljanje novih sistema suočavanje sa suprotstavljenim stavovima. Ovaj jednodnevni modul će vas uvesti u osnove, koje će vam omogućiti da uspešno sprovedete tehničko znanje stečeno u okviru organizacije. Ovo uključuje delikatne sposobnosti kao što su veštine moderacije, sposobnost rada u timu, sposobnost upravljanja konfliktima, interdisciplinarnu saradnju ili poznavanje srodnih modela, grupnih dinamičnih procesa i motivacionih tehnika. Način viđenja sebe kao menadžera je, takođe, jedan od odlučujućih faktora uspeha.\nUčesnicima će biti omogućeno da uspešno prođu kroz korporativne ciljeve sa, što je moguće, manje gubitaka na relacionom nivou. Takođe, učesnici će naučiti kako da se uspostave, upravljaju i motivišu projektni timovi.\nModul 3 – Pravne osnove za IS Menadžere\nIdentifikovanje i kompetentno implementiranje zahteva u vezi sa poštovanjem propisa\nJedan važan element u oblasti informacione bezbednosti se formira prema zakonima koji regulišu zaštitu podataka. U ovom jednodnevnom modulu biće prikazana četiri prioriteta:\nOvaj blok daje informacije o podacima koji bi trebalo da se zaštite, zatim načine korišćenja podataka, tajnost podataka, prava zainteresovanih strana, kazne i štete.\nOvaj deo prenosi osnovne podatke o oglašavanju putem elektronske pošte, internet vezama, bezbednosti zaštitnog znaka i o zabrani za reklamiranje.\nOvo poglavlje se bavi e-Commerce direktivama, „remote“ prodajom i elektronskom potpisu.\nAutorska prava, ime domena\nPoslednji deo je posvećen bezbednosti zaštitnog znaka (trademark) i zaštiti imena i identifikacione oznake.\nUčesnici upoznaju zakone relevantne za bezbednost informacija i mogu samostalno da primene najvažnija pravila. Stiču osnovne veštine, koje im omogućavaju da budu kompetentne osobe za kontakt sa pravnim konsultantima.\nKurs za menadžere (Modul 1, Modul 2 i Modul 3) – Trajanje: 4 dana\nSadržaj ispita odnosi se na tri modula ovog kursa:\nISMS Standardi ISO/IEC 27001 i ISO/IEC 27002\nPsihološke osnove za IS Menadžere\nPravne osnove za IS Menadžere\nSprovođenje ispita: pismeni ispit (multiple choice questions).\nIspit – Trajanje: 60 minuta\nNakon uspešno položenog ispita polaznici dobijaju međunarodno priznat sertifikat Menadžera sistema bezbednosti informacija.\nNapomena: Tokom kursa i na ispitu, ukoliko je potrebno, obezbeđeno je konsekutivno prevođenje na srpski jezik kao i prateća literatura na srpskom jeziku.\nAuditor bezbednosti informacija prema standardu ISO/IEC 27001\nSerija kurseva za IS auditora je idealan dodatak za obučene IS menadžere, jer kao auditor, možete da vršite sve interne audite samostalno i da optimalno pripremite kompaniju za eksterne audite, korišćenjem metoda prikazanih u toku kursa. Pored toga, možete postati eksterni auditor, ako imate adekvatno radno iskustvo.\nKao IS auditor, vi ste “krajnja instanca” za IS menadžment sistem u kompaniji. Vi ćete proveriti bezbednost informacija radi usklađivanja sa standardom i ocenićete mogućnosti za poboljšanje kompanije. Interni audit je moćna alatka za održivo povećanje profitabilnosti i efikasnosti IS menadžment sistema.\nObuka za IS auditora se sastoji od dva modula:\nPsihološke osnove IS auditora\nDa bi ste mogli da pohađate kurs, potreban je važeći sertifikat za IS Menadžera. Na taj način je zagarantovan visok nivo kvalifikacije auditora.\nKurs za auditore – Trajanje: 3 dana\nNakon uspešno položenog ispita polaznici dobijaju međunarodno priznat sertifikat Auditora sistema bezbednosti informacija prema standardu ISO/ IEC 27001.


OKS i Zaječarsko pivo nastavljaju saradnju i na putu za Tokio 2020 - Olimpijski komitet Srbije\nOlimpijski komitet SrbijeTokio 2020 VestiOKS i Zaječarsko pivo nastavljaju saradnju i na putu za Tokio 2020\nOKS i Zaječarsko pivo nastavljaju saradnju i na putu za Tokio 2020\nBožidar Maljković, predsednik Olimpijskog komiteta Srbije i Aleksandros Daniilidis, direktor kompanije HEINEKEN Srbija, u ime brenda Zaječarsko, potpisali su danas ugovor o nastavku saradnje u olimpijskom ciklusu TOKIO 2020. Zaječarsko pivo i Olimpijski komitet Srbije na obostrano zadovoljstvo nastavljaju da zajedno promovišu fer-plej i rezultate zasnovane na timskom radu.\n„Čestitam gospodinu Maljkoviću i novoizabranim članovima Olimpijskog komiteta Srbije. Uvereni smo da će uspeti da povedu srpski tim ka novim, velikim olimpijskim pobedama, a nama će biti zadovoljstvo da zajedno nastavimo da širimo duh olimpizma širom Srbije. Ponosni smo na partnerstvo sa Olimpijskim komitetom Srbije koje traje već osam godina i srećni smo zbog nastavka saradnje u naredne četiri godine. Sport je utkan u svaku poru srpskog društva. To je trajna i snažna vrednost koju dele Olimpijski komitet Srbije i Zaječarsko pivo.“ – izjavio je generalni direktor kompanije HEINEKEN Srbija, Alexandros Daniilidis.\nU duhu podrške Olimpijskog komiteta i razvoja srpskog sporta cilj je da Zaječarsko nastavi da pomaže naše sportiste, kako bi ostvarili još veći uspeh na Igrama 2020.\n„Veoma smo ponosni što je naš brend Zaječarsko pivo, uz podršku građana Srbije, prošle godine donirao vredna sredstva za klubove kojima je bila potrebna pomoć. Zaječarsko pivo će nastaviti da pruža punu podršku Olimpijskom komitetu Srbije u nastojanjima da razvija i deli olimpijske vrednosti. Mi ćemo dati sve od sebe da i u predstojećem olimpijskom ciklusu, na putu ka Tokiju, podržimo jedan od najvažnijih elemenata srpskog sporta – male klubove koji predstavljaju nadu za budućnost, ispunjenu novim šampionima“, poručio je Daniilidis.\nPredsednik Olimpijskog komiteta Srbije, Božidar Maljković, izrazio je zahvalnost zbog nastavka saradnje i pružanja podrške Nacionalnom olimpijskom timu.\n„Raduje nas nastavak ove saradnje jer izvesno ukazuje na to da su ljudi iz kompanije Heineken Srbija prepoznali vrednost i značaj ulaganja u vrhunski olimpijski sport. Ova podrška će u mnogome pomoći realizaciju programa naših najboljih sportista i timova na putu za Tokio. Sa druge strane činjenica da su prikupljena sredstava, kroz akciju “Od Zaječara do Rija cela zemlja navija” donirali klubovima najuspešnijih sportista iz Rija i Londona govori o njihovoj svesti i važnosti ulaganja i u sport na lokalu i na tome smo im posebno zahvalni. Veliko je zadovoljstvo imati ovakvog partnera“, rekao je Maljković\n← Predsednik Međunarodne rukometne federacije dr Hasana Mustafa u olimpijskoj kući Srbije\nOlimpijski dan 10. juna u HAJD parku →\nSvečano otvorene XVIII Mediteranske igre u Taragoni


NOVI DETALJI POKUŠAJA OTMICE U BANJALUCI: Uhapšen V.S. (39) | Najnovije vesti - Srbija danas\n10.04.2019. • 12:32 Srbija Danas/Srna/Kurir\nPripadnici Policijske uprave Banjaluka uhapsili su lice čiji su inicijali V.S. iz ovog grada zbog sumnje da je pokušao da nasilno uvuče maloletnice u automobil, saopšteno je iz banjalučke policije.\nU saopštenju se navodi da je nakon primljene prijave da je nepoznat muškarac sinoć ispred marketa u Ulici Slobodana Kusturića pokušao nasilno da u automobil marke "opel" uvuče maloletnicu, koja je bila u društvu sa još jednom maloletnicom, zahvaljujući brzom reagovanju i operativnom radu na terenu osumnjičeni je identifikovan, pronađen i uhapšen.\nO svemu je obavešten dežurni tužilac Okružnog javnog tužilaštva Banjaluka koji je naredio da u redovnoj proceduri, nakon kompletiranja i dokumentovanja predmeta, bude dostavljen izveštaj protiv V.S. za krivično delo protivpravno lišenje slobode u pokušaju.\nNavodno je brat devojčica sprečio otmicu nakon čega je otmičar pobegao, a posle je policija pronašla vozilo koje je koristio. Takođe, prema nezvaničnim informacijama reč je o osobi koja se više puta lečila u psihijatrijskim ustanovama.\nBanjaluka BiH Republika Srpska ulica Slobodana Kusturića


Održana nova sednica Opštinskog veća - Knjaževačke novine\nRedakcija, Opština Knjaževac\nDobro došli » Održana nova sednica Opštinskog veća\nJuče je održana nova sednica Opštinskog veća Opštine Knjaževac na kojoj su većnici odlučivali o bespovratnom sufinansiranju aktivnosti na investicionom održavanju i unapređenju stambenih zgrada.\nOpština Knjaževac, foto: Knjaževačke novine\nTakođe, razmatrani su i Predlog godišnjeg plana javnih konkursa za udruženja građana, kao i Predlog rešenja o obrazovanju i imenovanju Savetodavnog tela mladih opštine Knjaževac.\n“Danas smo na sednici veća formirali Savetodavno telo mladih opštine Knjaževac, koje će davati predloge, sugestije na sva dokumenta i sve politike koje lokalna samouprava bude sprovodila u budućnosti, a tiču se mladih ljudi generalno. Na ovaj način pokazujemo jasno da brinemo za budućnost našeg grada i da brinemo o tome šta mladi ljudi misle o potezima, odlukama i o svemu onome čime se bavi lokalna samouprava. Takođe, do kraja naredne nedelje, imaćemo Nacrt lokalnog akcionog plana za mlade za narednih pet godina koji ćemo sa novim Savetodavnim telom razmatrati. Završavamo i sajt koji će se zvati “Zona mladih Knjaževca”, gde će mladi Knjaževčani moći da daju svoje mišljenje i sugestije na odluke opštine Knjaževac, a biće i informisani o svim podsticajima, stipendijama, konkursima za posao na teritoriji čitave naše opštine”, rekao je Branislav Josifović, zamenik predsednika opštine Knjaževac.\nNa sednici veća razgovaralo se i o Izveštaju o korišćenju sredstava Budžetskog fonda za zaštitu životne sredine, kao i o Predlogu programa rada Budžetskog fonda za povećanje nataliteta knjaževačke opštine.\n“Danas smo na sednici veća takođe usvojili i Program rada fondacije za povećanje nataliteta. Ove godine u budžetu smo izdvojili 21 milion dinara za te namene, što je više u apsolutnom iznosu od mnogo većih gradova u našoj zemlji. Tim parama finansiramo jednokratne novčane pomoći za novorođenu decu, lečenje steriliteta, pomoć nezaposlenim majkama trećeg, četvrtog i petog deteta, lečenje dece… Trudimo se da ovim parama sve te neke nove mere koje smo uvodili iz godine u godinu poboljšavamo, donosimo nove i trudimo se da budemo odgovorni i na tom polju”, kaže Josifović.\nUsvojene su i konačne rang liste učenika po Konkursu za ostvarivanje prava na naknadu smeštaja u Domu učenika srednjih škola u Knjaževcu za učenike sa prebivalištem na teritoriji i van teritorije opštine Knjaževac. Većnici su odlučivali i o drugim pitanjima iz svog delokruga rada.\nopština, Opština Knjaževac, Opštinsko veće, Sednica, sednica opštinskog veća, Veće\nPrevPrethodnaNovih 17.318 slučajeva zaraze, preminulo još 28 osoba\nSledećaTV HAPPY: ,,Prelo u našem sokaku“ – Predstavljanje KnjaževcaСледећи\nOpština Knjaževac u saradnji sa kompanijom “Mobi” čiji proizvodni program čine komadi za opremanje dečijih


Šta znače krivične prijave protiv učesnika beogradskog Prajda – GayEcho\nNa društvenim mrežama pojavili su se postovi sa krivičnim prijavama protiv učesnika beogradskog Prajda koji su nosili transparente sa ikonama i hrišćanskim obeležjima. Ko može da podnese krivičnu prijavu i zbog čega?\n„Verujem da nas pravoslavlje uči da Bog voli i štiti sve one koji pate, a tu spadaju i predstvanici LGBT+ zajednice”, kaže Jovičić.\nParada ponosa održana je u 15. septembra u Beogradu. Učesnici su pod parolom „Ne odričem se” šetali do najvažnijih institucija u zemlji kako bi ukazali na potrebu rešavanja problema pripadnika LGBT+ zajednice u Srbiji.\n„Krivičnu prijavu sam podneo elektronskim putem”, kaže Đukić za BBC na srpskom.\nNik Jovičić kaže da bi bilo problematično ukoliko bi država zaista odlučila da procesuira ljude koji su došli sa verskim obeležjima, jer bi onda država odlučivala o tome šta je „ispravno” pravoslavno učenje.\n„Ljudima je dozvoljeno da nose i ikone na paradama koje su protiv Parade ponosa, zato što su slobodni da pokažu verska uverenja i logično je da i to meni bude dozvoljeno”, kaže Jovičić.\n„Tužilaštvo može i samo pokrenuti krivični postupak, ukoliko sazna, na primer iz medija ili na neki drugi način da je učinjeno krivično delo”, kaže Vasić.\nČITAJTE: Parada ponosa u Crnoj Gori održaće se uprkos koroni\n„Treba imati u vidu da se ovde nije radilo o izazivanju i raspirivanju mržnje, već upravo suprotno, ovakav transparent na beogradskom Prajdu je baš pozivao na hrišćanske vrednosti za koje se SPC navodno zalaže”, kaže Vasić.\n„Nažalost, sudski epilog ovog postupka nismo imali, jer je patrijarh povukao tužbu, ali verujemo da ni jedan sud ne bi mogao doneti odluku da isticanje problema sa kojim se suočava jedan broj građana čija prava su ozbiljno ugrožena predstavlja uvredu”, kaže Vasić.\n„Ovakva praksa nije zabranjena, ali predstavlja jednu vrstu zloupotrebe prava, jer se očigledno radni o neosnovanim krivičnim prijavama i tendenciji da se aktivisti zastraše pretnjom policijom i tužiloštvom”, objašnjava Vasić.\naktivizamBBC Newsgej paradareligijaSrbijasuđenje\n« U Srbiji tri hiljade ljudi živi s HIV-om\nInicijativa mladih: Neće biti “gej parade” u Čačku »


Srbija je trajno posvećena regionalnoj saradnji i unapređenju saradnje različitih inicijativa u ovom dijelu Evrope, izjavio je u Trstu ministar spoljnih poslova Srbije Ivica Dačić, na sastanku resornih ministara zemalja Centralno-evropske inicijative (CEI).\n"Uprkos velikom značaju svih oblika regionalne saradnje, neophodno je da naglasim da se nijedan od ovih procesa ne smije smatrati zamjenom za evropske integracije, već isključivo ima namjenu da pomogne regionu u daljem napredovanju na putu ka EU", rekao je Dačić.\n"U tom kontekstu, naglašavamo da je trenutno nepoštovanje obaveza iz Sporazuma o slobodnoj trgovini u Centralnoj Evropi (CEFTA) nedopustivo i da je potpuna suprotnost samoj ideji regionalne saradnje", rekao je Dačić.\nOn je podsjetio i da je pristupanje EU glavni spoljnopolitički prioritet Srbije i da je Beograd "i dalje čvrsto uvjeren da je jasna perspektiva članstva u EU najbolji i optimalan mehanizam transformacije i napretka društava".\n"Pohvaljujemo i planove Hrvatske koja predsedavanje preuzima od januara 2020. godine, da organizuje Samit lidera EU i zapadnog Balkana", rekao je Dačić.\nDačić: Priština sprema novo krvoproliće\nDačić: Dijalog sa Prištinom na reanimaciji, nastavak zavisi od "reanimatora"\nSastanak sa šefom Misije UN\nDačić: Važno prisustvo Unmika na Kosmetu\nAutomobil udario u drvo, vozač teško povrijeđen\nNepovoljna biometerološka prognoza\nUdaje se banjalučka pjevačica, pokazala vjerenički prsten\nKarleuša napisala emotivnu poruku, prva Nova godina bez majke\nDabl-dabl Јokića u festivalu trojki Denvera\n1831 glasova 81%


Noćni policijski čas u Francuskoj: OPUSTELE ulice najvećih gradova, u Parizu učesnici protesta bacali kante (FOTO) - Naši u svetu\nObjavljeno 18/10/20 u 08:30\nOd sinoć je na snazi policijski čas u Parizu i još 8 najvećih gradova, uveden s ciljem da se spreči dalje širenje korona virusa u Francuskoj koja se u ovom trenutku smatra evropskim žarištem epidemije.\nOva odluka izazvala je očekivano nezadovoljstvo francuskih ugostitelja kojima je ovogodišnje poslovanje ugroženo još tokom dvomesečnog prolećnog vanrednog stanja.\nPredstojeći jednomesečni policijski čas od 21 do 6 ujutru promeniće životni ritam građanima Pariza, Liona, Marseja, Lila, Tuluza i drugih velikih gradova u kojima živi ukupno više od 20 miliona stanovnika.\nPredsednik Francuske Emanuel Makron izjavio je da policijski čas neophodan da bi se izbegao kolaps bolničkog sistema.\nU jeku policijskog časa protest u Parizu\nU jeku policijskog časa koji je sinoć u Parizu zbog novih mera protiv pandemije korona virusa stupio na snagu, organizovan je neprijavljeni protest protiv novih ograničenja.\nU regionu Il de Frans, u kome je i prestonica Pariz, kao i u još osam francuskih regiona, od sinoć je na snagu stupila nova mera policijskog časa, koja će svakog dana u naredne četiri nedelje trajati od 21 sat do 6.00 ujutru.\n“Sloboda, sloboda”, uzvikivalo je stotinak učesnika protesta na Trgu Šatle u četvrtom pariskom arondismanu, prenosi “Figaro”.\nUčesnici protesta su bacali kante za smeće na ulicu, a policija je posle tridesetak minuta uspela da primora okupljene da se raziđu, piše francuski list.\nPariski dnevnik prenosi i atmosferu francuske prestonice tokom policijskog časa, navodeći da se u 21 sat sticao utisak kao da je 1.00 po ponoći, da su mnogi delovi grada pusti i da se građani pridržavaju mera.\n“Figaro” piše da građani poštuju mere uvedene u još osam francuskih regiona – Lionu, Lilu, Tuluzu, Monpeljeu, Sent Etjenu, Eks-Marseju, Ruenu i Grenoblu.\nDRASTIČNE MERE: Večeras zaključano 20 miliona Francuza – kazne i više od 3.000 evra


OTKRIVENA CIFRA Evo koliko HILJADA EVRA Miloš Biković zaradi za samo jedan dan, on je najplaćeniji glumac u Rusiji\nEstrada / Jetset\nTrpeza / Recepti\nLjubav i zavodjenje\nMiloš Biković je, osim u Srbiji i regionu, ogroman uspeh postigao na glumačkoj sceni u Rusiji, gde, prema\npisanjima tamošnjih medija, ostvaruje ogromnu zaradu.\nKako se navodi, Miloš je na listi prestigao miljenike ženske publike Aleksandra Petrova i Danilu Kozlovskog, čiji honorari su u prošloj godini pali, a nakon filma "Sluga" poznati Srbin nije samo ušao u istoriju ruske kinematografije već je postao i najplaćeniji glumac u Rusiji.\nKako prenosi ruski portal 5-TV.ru, jedan Bikovićev dan na setu koštao je producente filma "Sluga" 420.000 rubalja, što je oko 5.200 evra. Budući\nda je snimanje ove komedije trajalo 39 dana, računica kaže da je srpski glumac zaradio više od 200.000 evra, piše ovaj portal.\nMilošu je dobru poziciju i na ruskom tržištu omogućio Nikita Mihalkov\nulogom u "Sunčanici", a visinu njegovog honorara obezbedila mu je popularnost koju je stekao ulogama u hit seriji "Kuhinja", kao i filmovima\n"Led" i "Izvan granica realnosti".\nS obzirom na to da je "Sluga" postigao nezapamćeni uspeh u Rusiji,\nzaradivši 50 miliona evra, u februaru je odlučeno da se snimi nastavak ove komedije. Prva klapa bila je zakazana za leto, ali zbog trenutne situacije u svetu postoji mogućnost da se ona odloži za drugi deo ove godine ili za\n2021. Kako se navodi, producenti još drže u tajnosti da li će Biković igrati\ni u nastavku.\nDo prošle godine na vrhu liste najpopularnijih glumaca u Rusiji bio je Aleksandar Petrov, a za njegov angažman reditelji su morali da izdvoje 250.000 rubalja, odnosno 3.100 evra, koliko košta jedan snimajući dan junaka filma "Led".\nPre njega vodeći glumac ruske kinematografije bio je Danila Kozlovski, zvezda filma "Bezdušni" i "Viking", čija zarada na godišnjem nivou iznosi 1.250.000 evra. On je i dalje jedan od deset najplaćenijih glumaca u Rusiji.\nOstale rubrike Naslovna Aktuelne vesti Hronika Estrada/Jetset Zanimljivosti Ludi svet Horoskop Vicevi Lepota i zdravlje Trpeza/Recepti Ljubav i zavodjenje\nCopyright © CityClub, International


Na sreću publike, neke baletske trupe odmah su zakazale nove termine, te će Njujork siti balet igrati 7. novembra u Srpskom narodnom pozorištu u Novu Sadu, a već narednog dana u Beogradu u Jugoslovenskom dramskom pozorištu.\nTakođe, publika može da sačuva svoje karte i za Drezden Frankfurt kompaniju Jakopa Godanija koja je bila zakazana za otvaranje, jer će ona svoju predstavu odigrati 17. septembra u Beogradu.\nTrupa Body traffic iz Los Andjelesa nastupiće 20. septembra u Madlenianumu i narednog dana u Novom Sadu, a kompanija Un poyo royo iz Argentine 19. septembra u Beogradu, a 20. u Novom Sadu.\nKako je objasnila Jungova, članovi Njujork siti baleta uspeli su da nastupe u Tel Avivu i sinoć u Budimpešti pre zatvaranja pozorišta.\nMeđutim, nakon izvedene predstave u rasprodatoj, ali polu praznoj sali, čuli su vesti o odluci Donalda Trampa da zatvori granice, te su odmah kupili karte i vratili se kući, umesto da doputuju u Srbiju.\nPrema njenim rečima do danas kupljeno je blizu 280 avio karata, hiljade noćenja u hotelima, promocija, štampa, marketing, pozorišta gde je trebalo da se odigraju predstave, plaćene dnevnice, te da su potrošili sav novac sponzora, donatora i inostranih partnera\n- Mi moramo to opravdati programom koji smo najvaili, a zato sam zahvalna na pažnji, podršci i razumevanju od strane naših partnera i sponzora - kazala je Jungova.\nProdaja karata je obustavljena, ali je direktorka objasnila da je u planu da se svi programi održe do kraja godine, da će novi datumi biti uskoro objavljeni, dok će u aprilu za sada ostati kako je u planu.\nO svim novim informacijama publika će biti blagovremeno obaveštena, a kako je Jungova naglasila, potrebno je vreme da se usklade sve trupe koje dolaze sa različitih strana sveta.


Predsjedavajući Predsjedništva BiH ručao je sa vladikom Joanikijem i kontroverznim biznismenom iz Nikšića, nakon čega se Srbijom širi priča o atentatu na Vučića\nVažno je da Tužilaštvo BiH radi svoj posao. Ovim riječima je ambasador Ukrajine u BiH Vasilj Kirilič opisao jučerašnji sastanak s glavnim tužiocem Tužilaštva BiH Gordanom Tadić na kojem je, između ostalog, bilo riječi i o aferi Ikona koja je uzdrmala diplomatsku scenu BiH, ali i kabinet predsjedavajućeg Predsjedništva BiH Milorada Dodika.\nIz Tužilaštva BiH je, kao i uvijek, šturo saopšteno da je “preduzeto više aktivnosti iz nadležnosti Tužilaštva BiH” i da je “potrebno da institucije od kojih je zatražena međunarodna pravna pomoć što prije odgovore na zahtjev”. U saopštenju se ne navodi kakva se pravna pomoć traži, od koga i zbog čega.\nKirilič je juče razgovarao i s ministrom spoljnih poslova BiH Biserom Turković, a glavna tema njihovog razgovora takođe je bila sporna ikona koju je Dodik 14. decembra prošle godine poklonio ministru spoljnih poslova Ruske Federacije Sergeju Lavrovu. Nakon tog “darivanja” počeo je diplomatski i politički juriš na Dodika, koji je prije dva dana kulminirao tekstovima u beogradskim medijima u kojima se navodi da lider SNSD-a pomaže Milu Đukanoviću u rušenju Aleksandra Vučića.\nPredsjedavajući Predsjedništva BiH Milorad Dodik nedavno je u svom kabinetu u Banjoj Luci ugostio kontroverznog biznismena iz Nikšića Miodraga Daku Davidovića i nikšićkog episkopa Joanikija. Tema ovog sastanka bili su, kako pišu mediji u Srbiji, zajednički poslovi, a neizostavan dio razgovora kod Dodika bio je i predstojeći izbor patrijarha Srpske pravoslavne crkve, te rušenje predsjednika Srbije Aleksandra Vučića.\nDavidović i episkop Joanikije u Banjoj Luci su bili, piše portal BN televizije, odmah nakon Jovandana, 21. januara. Ručak kod Dodika je organizovan nekoliko dana nakon što je predsjednik Crne Gore Milo Đukanović optužio Srbiju da nije htjela da bude samo susjed već i domaćin u Crnoj Gori. Đukanović je optužio SPC da je “najopakiji instrument velikosrpskog nacionalizma na koji se mora odgovoriti snagom države i crnogorskim društvom građana, a ne nacionalizmima multietničke Crne Gore”.\n- Ovoga puta na politički teren u Crnoj Gori brutalno je uveden SPC kao podstrekač, jatak i advokat najmonstruoznijeg genocida u Evropi novijeg doba. Navodno braneći svetinje, SPC je pokušao da zadrži nezakonito prisvojenu imovinu koju su gradili crnogorski građani i država, kazao je Đukanović i optužio Srbiju i Vučića da su se direktno umiješali i u lokalne izbore u Nikšiću, zakazane za sredinu marta.


„PTC“ počeo sa preradom ribe u Smederevu › Made-in-Germany.rs\nPuštanje u rad fabrike nemačke kompanije „PTC“ za preradu ribe, prva je investicija u Srbiji realizovana u slobodnoj zoni Smedereva, koje je uz proizvodnu halu za ovog investitora izgradilo i tri kilometra prilaznih puteva i prateće infrastrukture.\nProizvodnu halu, površine 4.172 metra kvadratna, Smederevo je nemačkoj kompaniji dalo u zakup na 5 godina po ceni od 3 eura po kvadratnom metru, uz dogovor da investitor u prvo vreme zaposli 100 radnika.\n– Za mene i našu kompaniju ključ uspeha su uvek ljudska energija, a naravno i ljudi koji nose projekat – rekao je generalni direktor PTC Germany Gmbh Bruno Kornart.\nPredsednik vlade Srbije Aleksandar Vučić uručio je investitorima ključeve ove fabrike, u kojoj će preduzeće „Serfood“ prerađivati i konzervirati ribu ljuskare i mekušce.\n– Molim vas da sa ta preostala tri korka, pre svega sa uzgajalištem ribe, sa hranom za ribu i sa tom farmom, krenete što pre i da ne čekate dugo, kao i da zapošljavate što veći broj ljudi, a mi ćemo uvek da pomognemo koliko možemo i kao država i kao grad – poručio je Vučić nemačkom investitoru.\nDelatnost preduzeća će se sastojati od uvoza ribe i ribljih sirovina iz inostranstva, prerade do gotovih proizvoda koji će uglavnom biti namenjeni izvozu. PTC je jedan od vodećih proizvođača prerađevina od ribe u Nemačkoj, a kapacitet prerade za tri godine u Srbiji trebalo bi da dostigne 30.000 tona na godišnjem nivou.


Svetski dan šuma u znaku Stefana Drljače: Mladi Čačanin sadi novu šumu da bi "proizvela kiseonik za sve nas" - National Geographic Srbija\nAUTOR: Tanjug | OBJAVLJENO: 21. 03. 2019.\nPovodom Svetskog dana šuma, koji se obeležava danas, Stefan šalje poruku društvu kako svaki pojedinac treba da se ophodi prema prirodi.\n„Što naša planeta bude zelenija, biće i bolji dom za sve nas”, poručuje tridesetjednogodišnji Stefan.\nSve je počelo tako što se livada koja se naslanjala na njihov plac povoljno prodavala, a Stefan je odlučio da je kupi bez posebne ideje šta bi tu mogao da sadi.\n„Došao sam na ideju da bi tu mogao da posadim jednu šumu, iako neću doživeti njen pun kapacitet, to će biti neka zaostavština”, priča za Tanjug Stefan.\nOtišao je u rasadnik „Srbija šuma” u Požegi, porazgovarao sa ljudima koji su ga uputili koje vrste može da sadi na tom terenu, objasnili mu razmak i formaciju sadnje i tako je pre tri godine, uz pomoć oca i brata, posadio prvih 150 stabala crvenih hrastova.\nSa sadnjom je nastavio svakog proleća i jeseni, u početku je sadio samo crveni hrast, a u međuvremenu, obogatio je kolekciju i drugim vrstama, a neke od njih donosio je i sa putovanja.\nVremenom su se u sadnju uključili i njegovi prijatelji, koji su, takođe, donosili semenje iz svih krajeva sveta koje odgovara našem terenu i zajedno sa njim sadili.\n„Reakcija šire porodice i okoline na početku je bila skeptična, pitali su me zašto sadim drveće, a ne nešto što rađa. Međutim, ja sam imao zamisao da bi na tom prostoru bilo lepo da ponovo bude šuma i da jednog dana tu dođem da uživam”, rekao je Stefan.\nZa svako stablo zna odakle je, ko ga je doneo, s kim ga je posadio, tako da, kaže, cela šuma ima priču.\nVremenom se u pošumljavanje uključilo još više ljudi, zovu ga, nude pomoć oko sadnje, šalju sadnice ili dovode decu da i ona posade neko drvo.\nPodaci sa kojima Srbija dočekuje ovogodišnji Svetski dan šuma datiraju od pre deset godina i pokazuju da se šume prostiru na 29,1 odsto ukupne teritorije.\nBudući da se poslednjih godina u proseku godišnje zasadi između tri do četiri miliona sadnica, očekuje se da će sledeće godine istraživanje pokazati da su površine pod šumama još veće, kaže pomoćnik direktora Sektora za šumarstvo i zaštitu životne sredine u JP „Srbija šume” Bratislav Kisin.\nOn kaže da bi u Srbiji, kako bi se dostigla optimalna šumovitost za područje u kojem živimo, trebalo pošumiti još 12 odsto teritorije, a taj proces će verovatno trajati decenijama.\n„Prema prostornom planu Srbije proklamovana šumovitost optimalna za područje naše zemlje je 41,4 odsto, što znači da imamo nedostatak oko 12 odsto teritorije koje bi trebalo da se privede šumskoj nameni. Ove i sledeće godine sprovodi se nova analiza Nacionalne inventure šuma koja će pokazati šumovitost i očekujemo da će biti veća od dosadašnje koja je 29,1 odsto”, rekao je Kisin.\nOsim pošumljavanja, povećanju šumovitosti u Srbiji doprinosi i, nažalost, kaže Kisin, depopulacija stanovništva u ruralnim predelima gde se vrši prirodna sukcesija šuma.\nPomoćnik direktora Sektora za šumarstvo i zaštitu životne sredine u JP „Srbija šume" Bratislav Kisin (Foto Tanjug / F. K.)\nKisin navodi da se godišnje u državnim šumama u Srbiji bespravno poseče između 10.000 i 11.000 kubika šume, a kaznena politika je ono čime se, ističe on, ne možemo pohvaliti jer od 700 do 800 prijava koje se godišnje podnesu, prošle godine je, na primer, rešeno samo 150 slučajeva.\nPogledajte i Rajska dolina - jedina šuma u "Zelenoj zemlji"\n„S tim nismo zadovoljni i podnećemo inicijativu da se oštrije kažnjavaju oni koji se neodgovorno ponašaju prema šumama”, rekao je Kisin.\nOd skoro dva i po miliona hektara šuma u Srbiji, preduzeće „Srbija šume” gazduje sa 890.000 hektara, dok posao čuvanja šuma obavlja oko 650 čuvara.\nŠuma je izuzetno bitna, jer bez šume nema ni života na zemlji, kaže Kisin, i dodaje da ono što pojedinac najmanje može da uradi jeste da ne zagađuje šume, istovaruje šut, otpad i bespravno seče stabla.\nZa one, koji bi poput Stefana, želeli da daju veći doprinos prirodi, Ministarstvo poljoprivrede, šumarstva i vodoprivrede i JP „Srbija šume” svake godine raspisuju konkurs za besplatnu podelu sadnica za pojedince koji žele da pošume svoju zemlju.\nPriroda Odabrano Šuma Srbija Ekologija


POKRET ZA SLOBODU - Amerika pravi spisak zemalja kojima se treba 'osvetiti' jer se protive proizvodnji genetski modifikovane hrane\nKao odgovor na francusku zabranu Monsantu da proizvodi genetski modifikovani kukuruz krajem 2007, ambasador SAD Krejg Staplton, prijatelj i poslovni partner bivšeg predsednika SAD Džordža Buša, zatražio je od Vašingtona da kazni EU, posebno one zemlje koje nisu podržale upotrebu genetski modifikovanih žitarica. Spisak zemalja kojima se treba osvetiti ''trebalo bi da nanese određenu štetu širom EU, pošto ona snosi kolektivnu odgovornost, ali bi delom trebalo da se fokusira i na najgore prekršioce''.\n''Spisak bi trebalo da bude pre odmeren nego zlonameran i mora da bude održiv na duže staze, s obzirom na to da ne bi trebalo da prebrzo očekujemo pobedu. Odmazda bi trebalo da svima da na znanje da je sadašnji odnos prema pitanju genetski modifikovane hrane naneo konkretnu štetu interesima EU, i mogla bi da ojača evropsku podršku biotehnologiji'', rekao je Steplton, koji je zajedno sa Bušom osnovao Teksas Rejndžers bejzbol tim iz Sent Luisa 1990. godine.\nU novoobjavljenim diplomatskim depešama na Vikiliksu vidi se da američke diplomate širom sveta genetski modifikovane proizvode predstavljaju kao vladin strateški i komercijalni imperativ.\nS obzirom na to da su mnogi katolički sveštenici u razvijenim zemljama protiv kontraverzne proizvodnje hrane, SAD su izvršile poseban pritisak na papine savetnike.\nDepeše iz američke ambasade u Vatikanu pokazuju da SAD veruju da je papa počeo da podržava proizvodnju genetski modifikovane hrane nakon konstantnog lobiranja među njegovim savetnicima, ali žale što on još uvek nije javno izneo svoju podršku. Američki specijalni savetnik za biotehnologiju u Stejt Departmentu, kao i vladin savetnik za biotehnologiju iz Kenije, lobirali su među zaposlenima u Vatikanu kako bi oni ubedili papu da podrži proizvodnju genetski modifikovane hrane.''\n''Postoji prilika da se nametne ovo pitanje u Vatikanu i zauzvrat utiče na široku populaciju u Evropi i zemljama u razvoju'', kaže druga depeša.\nMeđutim, ambasada SAD je otkrila da je njen najbliži saveznik po pitanju genetski modifikovane hrane - kardinal Renato Martino, predsedavajući moćnog Papskog saveta za pravdu i mir i čovek koji najčešće predstavlja papu u Ujedinjenim Nacijama, uskratio svoju podršku SAD.\n''Martinov zamenik nam je nedavno rekao da je kardinal sarađivao sa ambasadom u Vatikanu na pitanju biotehnologije tokom poslednje dve godine da bi delimično nadomestio svoje neodobravanje rata u Iraku i onoga što je posle rata usledilo - kako bi održao dobre odnose sa vladom SAD. Prema našem izvoru, Martino više ne smatra da treba da nastavi ovako'', kaže se u depeši.\nU nastavku, depeše pokazuju da su američke diplomate direktno radile sa kompanija za proizvodnju genetski modifikovane hrane kao što je Monsanto.\nTakođe je otkriveno da su Španija i SAD blisko sarađivale na ubeđivanju EU da ne povećava rigoroznost zakona koji se odnose na biotehnologiju. U jednoj depeši SAD ambasada u Madridu piše: ''Ako Španija prihvati, ostatak Evrope će je slediti''.\nDepeše pokazuju da nije samo španska vlada tražila od SAD da nastavi s pritiskom na Brisel već da su SAD unapred znale kako će Španija glasati pre nego što je objavljen izveštaj španske komisije za biotehnologiju.\n4. januar 2010, Pokret za slobodu


Dačić: Srbija mora biti zemlja socijalne pravde | Glas javnosti\nPočetna > Politika > Dačić: Srbija mora biti zemlja socijalne pravde\nBEOGRAD - Predsednik Socijalističke partije Srbije (SPS) Ivica Dačić izjavio je da je Srbija navikla da ima sistem jednakih šansi za sve i da mora biti zemlja socijalne pravde.\nDačić je, na drugoj redovnoj Skupštini Partije ujedinjenih penzionera Srbije (PUPS), rekao da je na koaliciju SPS-JS bilo mnogo pritisaka pre dve godine da se opredeli pri formiranju vlade i da ona tada nije odlučivala prema tome koja će partija biti na vlasti, već da li Srbija ima evropsku budućnosti i da li će očuvati državne i nacionalne interese.\n"Zato smo se ovako i opredelili", poručio je Dačić, podsetivši da je vladajuća koalicija zasnovana na pet principa - očuvanju nacionalnih i državnih interesa, evrointegracijama, ekonomskom razvoju, socijalnoj pravdi i borbi protiv korupcije i kriminala.\nOn je rekao da su ekonomska i socijalna politika usko povezane i poručio da, ukoliko neki ciljevi u tom delu nisu ostvareni, zbog nivoa ekonomske krize koja je pogodila ceo svet, ne znači da se od toga odustalo.\nDačić, koji je i ministar unutrašnjih poslova, kazao je i da Srbija vodi oštru i beskompromisnu borbu protiv kriminala.\nOn je poručio da borba protiv kriminala ne može da ima izuzetaka i da je stoga velika odgovorost u vladajućoj koaliciji - da partijski interesi ne budu iznad državnog.


Imenovanjem predstavnika MANS-a u Radnu grupu, Vlada Crne Gore priznala grešku\nNalazite se ovdje:Početna»Antikorupcijske politike»Imenovanjem predstavnika MANS-a u Radnu grupu, Vlada Crne Gore priznala grešku\nAntikorupcijske politike, AP za poglavlje 23, Saopštenja za medije 25/05/2017\nDanašnjom odlukom da imenuje predstavnika MANS-a u Radnu grupu za 23. pregovaračko poglavlje, Vlada je priznala grešku i popustila pod pritiskom domaće i međunarodne javnosti. Nadamo se da će na ovom primjeru naučiti lekciju da se za nezakonit rad snose posledice.\nVlada je današnjom odlukom ispravila prethodne nezakonitosti, zahvaljujući kojima je MANS izbacila iz Radne grupe za 23. pregovaračko poglavlje, sve sa ciljem da marginalizuje temu borbe protiv korupcije i da ne dozvoli da se na sjednicama Radne grupe raspravlja o ovom, za Crnu Goru ključnom problemu.\nOvim je potvrđeno da je prethodna Odluka Vlade donijeta u potpuno nezakonitom postupku, te da je pokušaj marginalizacije teme borbe protiv korupcije bio više nego očigledan. Nakon brojnih pritisaka domaće i međunarodne javnosti, Vlada je očigledno morala da proguta gorku pilulu i da ipak omogući MANS-u učešće u Radnoj grupi.\nKao članovi Radne grupe insistriaćemo da se utvrde ključni nedostaci u borbi protiv korupcije, pojedinačne odgovornosti svih onih koji su trebali da obezbijede rezultate a to nisu učinili uključujući predstavnike policije, tužilaštva i sudstva, kao i da se konačno preduzmu ozbiljni koraci u cilju obezbjeđivanja konkretnih rezultata u ovoj oblasti.\nPregovaračko poglavlje 23 Radna grupa Vlada Crne Gore\nPredhodni članakIzmjenama ZoSPI uvedena je mogućnost ograničenja pristupa informacijama\nSlijedeći članak Predlog za ocjenu ustavnosti odredbe Zakona o slobodnom pristupu informacijama


Pobeda solidarnosti i prava na slobodu okupljanja nad institucionalnom odmazdom – Podrinske\nPozdravljamo prvu pravnosnažnu presudu kojom je oslobođen Srđan Vukša, aktivista optužen za kršenje Zakona o javnom okupljanju, povodom organizovanja prošlogodišnjih protesta u Srbiji.\nDa podsetimo, kraj 2021. godine obeležili su građanski protesti, na kojima je učestvovalo više desetina hiljada građana koji su na taj način želeli da izraze nezadovoljstvo Zakonom o eksproprijaciji, kao i zakonom koji bi ograničio njihovo pravo da direktno uzmu učešće u javnim politikama – Zakonom o referendumu i Narodnoj inicijativi. Epilog je bio taj da su na adrese preko hiljadu učesnika protesta stigli prekršajni nalozi zbog blokiranja saobraćaja, dok je nekoliko stotina njih neosnovano optuženo za organizovanje neprijavljenih protesta. Ove navode su stručnjaci ocenili kao problematične i kao još jedan vid pritiska na građane, koji proteste nisu organizovali, već su na njima učestvovali i preko društvenih mreža pozivali i druge da im se pridruže.\nOd januara je pokrenuto najmanje dve stotine prekršajnih postupaka po Zakonu o javnom okupljanju protiv građanskih aktivista i oslobađajuća presuda Srđanu Vukši predstavlja prvu pobedu solidarnosti struke, organizacija civilnog društva i aktivista protiv institucionalne odmazde.\nBranitelji ljudskih prava, među kojima su Komitet pravnika za ljudska prava YUCOM, Građanske inicijative, Beogradski centar za bezbednosnu politiku i Civilni odbor za zaštitu branitelja ljudskih prava i uzbunjivača, zajedničkim naporima su pružili podršku građanima protiv kojih je MUP inicirao postupke. Pozdravljamo prvu oslobađajuću presudu. Ona ohrabruje sve građane da će sudovi zaštititi njihova prava u vreme kada su druge institucije spremne na to da ih ugroze.\nCivilni odbor za zaštitu branitelja ljudskih prava i uzbunjivača


MOŽE I BOLJE: Tek svaki 4. preduzetnik u Srbiji mlađi od 30 godina - PKS-RPK Novi Sad\nBEOGRAD – Svaki četvrti preduzetnik i tek svaki 17. vlasnik preduzeća u Srbiji je mlađi od 30 godina, rečeno je danas na osnivanju Saveta za omladinskom preduzetništvo Privredne komore Srbije.\nSavet će, između ostalog, biti vodič kroz administraciju mladima koji žele da započnu svoj posao i zastupaće interese preduzeća tokom prvih pet godina poslovanja.\n„Najveći problem je nezaposlenost mladih, položaj na tržištu rada i nemogućnost da dođu do posla“, rekao je Udovičić. On je istakao da nema boljeg partnera od PKS da se promeni ta situacija.\n„Ministarstvo će narednog meseca potpisati sporazum o saradnji upravo na temu poboljšanja svih uslova za mlade i na temu spajanja fonda za mlade talente i PKS i na temu bolje komunikacije vlade sa PKS. Cilj je da se uhvatimo u koštac sa lošim brojkama“, naglasio je Udovičić.\nMinistar je rekao da od ulaganja u mlade zavisi koliko će Srbija napredovati i da koliko ulažemo u mlade toliko ulažemo u našu budućnost.\n„PKS je prepoznala značaj preduzetništva i mladih u Srbiji. To je pozitivan impuls za sve mlade u Srbiji“, naglasio je Udovičić.\nOn je rekao da preduzetništvo znači biti hrabar i istrajan i verovati u sistem i da treba povratiti povrenje mladih u institucije.\nUdovičić je rekao da članovi Saveta, koji su mladi, mogu da se pohvale izuzetnim rezultatima u poslovanju.\n„Svaki treći ili četvrti mladi čovek u Srbiji koji traži posao je stariji od 15 godina, a mlađi od 25 godina odnosno nezaposlen“, kazao je Čadež.\nPrema njegovim rečima, od 700.000 ljudi koje NSZ registruje kao nezaposlene, čak je četvrtina mlađih od 30 godina.\n„Oko 150.000 mladih koji bi mogli da stvaraju novu vrednost i doprinose nacionalnom dohotku niti rade niti se školuju“, dodao je Čadež.\nOn kaže da će se Savet baviti strateškim razvojem omladinskog preduzetništva, zastupanjem interesa preduzeća u prvih pet godina njihovog poslovanja, unapređenjem komunikacije i ambijenta za preduzetništvo mladih i slično.\nČadež je rekao da Savet za omladinsko preduzetništvo PKS treba da umreži predstavnike privrede, akademske zajednice, države i civilnog sektora sa energijom mladih.\n„Da se mladi lakše i smelije upuste u preduzetništvo i da bude što više mladih preduzetnika“, naglasio je predsednik PKS. On je naglasio da su mladi budućnost srpske ekonomije.\nMladi privrednici Isidora Filipović i Igor Jović, koji su članovi Saveta, rekli su da žele da prenesu svoje znanje i iskustvo mladima koji žele da započenu posao i da im pomognu da lakše prevaziđu probleme kroz koje su i sami prošli.


Francuska: Donešena odluka o nošenju maski, ili ipak nije\nŠta god da se dogodi, maska će biti obaveznai u zatvorenom, rekao je generalni direktor zdravstva, Jerome Salomon. On je najavio mogućnost ukidanja maski na otvorenom od 30. juna, međutim, ministarstvo se odmah odazvalo i iznelo svoje stručno mišljenje o ovom problemu, prenosi BFMTV. Podsetimo da je u Francuskoj i dalje na snazi obavezno nošenje maski što se u praksi sve manje poštuje usled visokih temperatura poslednjih dana. Takođe Francuzi i dalje prepričavaju izjavu od početka krize prošle godine girektora zdravstva da maske ničemu ne služe i da treba da ih nose samo inficirani.\n„Ako sve bude u redu, ukinućemo određena ograničenja 30. juna“, rekao je generalni direktor za zdravstvo Jerome Salomon u ponedeljak na RTL-u, dok je ispitivan o prestanku obaveze nošenja maske na otvorenom ovog leta. ,,Imamo koherentan, progresivan raspored, povezan sa situacijom, ovaj raspored su Francuzi u potpunosti razumeli i poštovali, i zato ćemo, ako sve bude u redu, ponovo ukinuti određeni broj ograničenja 30. juna, ako uslovi to dozvole”, objasnio je.\nNakon nekoliko minuta Ministarstvo zdravlja reagovalo je nakon ovih izjava, insistirajući da „još uvek nije doneta odluka o nošenju maske na otvorenom u narednim nedeljama, što stoga ostaje pravilo. Naučni stručnjaci će doneti odluku tokom juna o evoluciji ovog pravila“, precizirano je u izjavi dostavljenoj AFP-u.\nTagovi: 30. jun - jerome salomon - ministarstvo zdravlja - ukidanje maski


15-11-2019 08:49 Ratni izveštaji Sirija / Irak Svet Planeta\nVladimir Putin izjavio je juče da se očekuje da će njegov američki kolega Donald Tramp doći u Rusiju na obiležavanje Dana pobede 9. maja naredne godine.\n„Moskva je spremna za razgovore sa Sjedinjenim Državama“, rekao je Putin novinarima na samitu BRIKS-a u Brazilu, dodavši da trenutno nema planova za susret s Trampom.\nOn je rekao da ima još mnogo posla na severozapadu Sirije u provinciji Idliba koji drže pobunjenici.\n„Rusija se nada da će Ženevski mirovni proces za Siriju biti uspešan. Mi prisustvo američkih vojnika u Siriji ne smatramo legitimnim. Oni se nezakonito nalaze na sirijskoj teritoriji“, ocenio je Putin.\nUbrzo nakon nastupa ruskog lidera, zamenik ambasadora Moskve u Savetu bezbednosti UN – Dmitrij Poljanski – u ime svoje zeme je zatražio da Sjedinjene Države vrate Siriji njena načazišta nafte koja poslednjih godina drže zajedno sa Kurdima.\nI on je ponovio da se američki vojnici u Siriji nalaze nezakonito i da zatzo ono što čine sa njenom naftom građanima te zemlje liči na „pljačku i razbojništvo“.\nNaglasio je da bi SAD vraćanjem Siriji njenih izvora nafte realno pomogle Damasku u rešavanju ekonomskih i humanitarnih problema. U nastavku je rekao:\n„Sirija mora biti odmah oslobođena od nezakonitog stranog vojnog prisustva“.\nPutin je, inače,potvrdio da je sa indijskim premijerom Narendrom Modijem razgovarao o isporuci ruskog sistema protivraketne odbrane S-400 toj zemlji.\nIndija je prošle godine potpisala sporazum o kupovini sistema S-400 od Rusije.


U skladu sa zakonom o socijalnoj zaštiti - svi koji su najmanje 15 godina brinuli o članu porodice sa invaliditetom, a nisu bili zaposleni i ako ispunjavaju starosni uslov, imaju pravo na minimalnu penziju\nDatum kreiranja: 29 novembar 2011\nSvi koji su najmanje 15 godina brinuli o članu porodice sa invaliditetom, a nisu bili zaposleni i ako ispunjavaju starosni uslov, imaju pravo na minimalnu penziju, izjavio je danas savetnik ministra rada i socijalne politike Ljubomir Pejaković.\nU izjavi agenciji Beta, on je zato pozvao one koji to još nisu učinili da se prijave za ostvarenje tog prava.\nPejaković je podsetio da je to pravo prvi put predviđeno novim, ove godine usvojenim Zakonom o socijalnoj zaštiti ("Sl. glasnik RS", br. 24/2011 - prim. red), a danas je počela isplata prinadležnosti za prvih 54 korisnika.\n"Reč je o potpuno novom pravu koje se nikada ranije nije ostvarivalo. Svi koji ispunjavaju uslove, mogu da se prijave lokalnim centrima za socijalni rad i tako ostvare svoje pravo", kazao je Pejaković.\nOn je napomenuo da je Ministarstvo rada i socijalne politike za isplatu ovih prinadležnosti potpisalo ugovor s Poštanskom štedionicom.\nMinimalna penzija u Srbiji trenutno iznosi nešto više od 12.000 dinara. Muškarci starosni uslov za odlazak u penziju ispunjavaju sa navršenih 65, a žene sa 60 godina.\nIzvor: Vebsajt dnevnog lista "Danas", 25.11.2011.


U Parizu postavljen prvi radar buke u saobraćaju - SRDA\nU Parizu postavljen prvi radar buke u saobraćaju\nVlasti u Parizu, jednom od najbučnijih gradova u Evropi, instalirale su prvi radar za detekciju buke kao deo plana da se sankcionišu vlasnici preglasnih motocikala i drugih vozila koji izazivaju buku.\nPrvi radar za detekciju buke postavljen je na uličnu banderu u 20. pariskom arondismanu na istoku glavnog grada Francuske, preneo je londonski Gardijan,\nOvaj radar je u stanju da izmeri nivo buke vozila u pokretu i da identifikuje registarske tablice.\n– Ljudi se razboljevaju od prevelike buke, ona nije dobra za naše zdravlje i kvalitet života. Postavljanje ovog prvog zvučnog radara ima za cilj da automatski kažnjava vlasnike vozila koja prave preveliku buku – rekao je David Belijar, zamenik gradonačelnika Pariza, a prenosi Tanjug.\nU narednih nekoliko meseci u Parizu će biti testirano da li ovaj radar može tačno da identifikuje registarske tablice motocikala ili automobila, nakon čega će, do kraja 2022. godine, ova nova radarska oprema morati da bude i zvanično odobrena od strane nadležnih organa.\nPrema studiji Money.co.uk iz decembra 2021., baziranoj na podacima Evropske agencije za okolinu, Pariz je bio jedan od najbučnijih gradova u Evropi, s više od 5,5 miliona ljudi izloženih buci drumskog saobraćaja od 55 ili više decibela.\nU Beču i Rimu, takvom “teroru” je izloženo 2,6, odnosno 1,7 miliona ljudi.\nbuka u saobraćaju Pariz


SEEbiz.eu / HR / Vinci: Beogradski aerodrom je ključni igrač u živoj i snažnoj mreži aerodroma\nAerodrom Nikola Tesla Vinci airports Ana Brnabić\nDatum objave: 13.02.2019. - 20:07:22\nBEOGRAD – Generalni direktor „Vinci koncesije“ i predsednik kompanije Vinci Nikola Notbar poručio je danas, povodom svečanog preuzimanja upravljanja beogradskog aerodroma Nikola Tesla, da Srbija ima toliko toga da ponudi, a Vinci će učiniti sve da ostatak sveta to vidi.\nNotbar je goste pozdravio na srpskom jeziku, podsećajući da su koncesija i sam rad počeli 22.decembra, ali da ovakav projekat zahteva poseban dan samo za proslavu, jer predstavlja strateški projekat za sve koji su danas na svečanosti.\n„Kao kapija prestonice, aerodrom ‘Nikola Tesla’ je bitan resurs od suštinske važnosti za privredni razvoj Sbrije i tako će i ostati“, rekao je on, zahvaljujući se premijerki Ani Brnabić i posebno predsedniku Srbije Aleksandru Vučiću koji je, kako je kazao, uložio puno energije da se ova koncesija ostvari.\nUkazao je da je Srbija zemlja sa bogatom kulturom i istorijom, a u poslednje vreme ostvarila i značajne ekonomske rezultate.\n„Srbija ima toliko toga da ponudi, a mi ćemo ispuniti svoj deo zadatka da ostatak sveta to vidi. Gradićemo na ostvarenom usponu i učiniti da aerrodrom bude najbolji pokazaltelj buduće Srbije kako bi se ubrzao njen ulazak na međunarodna tržišta. Da bismo ostvarili ovu ambicioznu viziju uključićemo beogradski aerodrom u jedinstvenu mrežu ‘Vansi’, koja spaja 45 aerodroma u svetu“, objasnio je Notbar, dodajući da ta mreža povezuje velike aerodrome i velika čvorišta.\nPreneo je da je Vinci prema broju putnika prvi privatni operater u svetu, koji je dočekao više od 125 miliona putnika.\n„Beogradski aerodrom je sada ključni igrač u živoj i snažnoj mreži aerodroma, mreži energije koja deli dobru poslovnu praksu i vrednosti. Zajedno idemo brze, zajedno stižemo dalje“, podvukao je on.\nNotbar je kazao da Vinci stiže dalje jer je njegov cilj dugoročna vrednost i partnerstvo, ukazujući da je posveheni partner koji radi decenijama sa zemljama kojima pruža usluge.\nNaveo je da je u Portugalu Vinci, koji je ušao da bude koncesionar aerodroma u vreme krize, uspeo danas u Lisabonu da udvostruči saobraćaj i urbani turizam, te je izrazio uverenje da isti potencijal ima i beogradski aerodrom.\nRekao je da Vinci posebnu pažnju posvećuje i ekološkim standarima, te da je strategija kompanije da prati i nove tehnologije, jer je moto da uvek ide korak uspred.\n„Naša strategija omogućava aerodromima da prate tehnološke skokove“, podvukao je on.\nNotbar je ukazao i da Vinci posebno brine o zaposlenima, kojih u svojoj mreži ima 15.000 u 12 zemalja.\n„Oni su najveća vrednost aerodroma. Za nas su ljudi resurs broj jedan. Mi investiramo u ljude. Ne samo što dajemo dobre uslove rada i dobre plate, već investiramo u njihovo znanje. Verujemo u značaj razvijanja njihovih veština. Stižemo dalje zahvaljujući motivisanim timovima“, naglasio je on.\nVinci, prema njegovim rečima, čvrsto veruje u potencijal beogradskog aerodroma, pa je to razlog što je ponuda bila konkurentna.\n„Nadamo se da ćemo u narendih 25 godina biti partneri srpskoj privredu i da ćemo uspeti da konsolidujemo poziciju Nikole Tesle kao vodećeg aerodroma u regionu“, rekao je on, podsećajući da je strategija ambiciozna i da je investicioni plan vredan više od 730 miliona evra.\nObjasnio je da je cilj da se ostvari direktna povezanost sa velikim brojem gradova, i da broj putnika, sa aktuelnih pet miliona, bude, pre isteka koncesije, na 15 miliona.\nPodvukao je da je Vinci posvećen održivosti i bezbednosti, te da će beogradski aerodrom postati referentna institucija iz ovih oblasti.\nS tim u vezi najavio je uspostavljanje postrojenja za preradu otpadnih voda i solarne panele, kako bi se štedela električna energija.\n„Zajednički interes je da napredujemo ka svetloj budćnosti aerodroma ‘Nikola Tesla’. Današnji dan označava i nov početak ne samo za aerodrom ‘Nikola Tesla’, već predstavlja i novu fazu dugoročnog prijateljstva Francuske i Srbije“, rekao je Notbar.\nOn je istakao da dve zemlje dele veliki deo istorije, a preci su ostavili priču o savezništvu u Prvom svetskom ratu, te dodao da je naša dužnost da ostavimo nešto generacijama koje dolaze.\n„Inspirativan projekat je pred nama“, zaključio je Notbar.


Otrovni Dačić | VijestiBa\n14.03.2017. / 21:29h Loš - Vučiću u Sarajevu prijeti ponavljanje scena iz Potočara\nŠef diplomatije Srbije Ivica Dačić ocijenio je danas da bezbjednosne procjene o mogućem ponavljanju situacije iz Srebrenice u julu 2015., neće spriječiti premijera Srbije Aleksandra Vučića da učestvuje na samitu premijera zemalja Zapadnog Balkana u Sarajevu.\nDačić je za RTS rekao da je svaki odlazak u rizična područja veliki izazov, ali to neće spriječiti Vučića da učestvuje na tom skupu.\n"To je idealna prilika da se pokaže da Srbija nema šta da krije, niti da igra dvostruku igru. Mi igramo pošteno, otvorenim kartama. Naše karte su otvorene zato što mislimo da vodimo politiku koja iskreno želi da rješava probleme i da gleda u budućnost", rekao je Dačić.\nOn je ocijenio i da je Srbija "sačuvala prisebnost" povodom zahtjeva BiH za reviziju presude pred Međunarodnim sudom pravde.\nGovoreći o rezoluciji skupštine Kosova o suspenziji dijaloga sa Beogradom dok Ramuš Haradinaj ne bude oslobođen Dačić je ocijeno da je to blef kosovske strane.\nDačić je rekao da ne vjeruje da su predsjednik Kosova Hašim Tači i ostali predstavnici kosovskih vlasti previše zabrinuti za Haradinaja.\n"Ovdje je riječ o nečemu drugom, mislim da postoji bojazan kako će se Specijalni sud odnositi prema drugim funkcionerima sa Kosova. To je jedan nezabilježen slučaj. To bi bilo kao da Srbija ne želi uopšte da učestvuje u nekom dijalogu zao što je neko uhapšen ili osuđen", kazao je Dačić.\nNa ptanje da li će EU dozvoliti prekid dijaloga, Dačić je ocijenio da se EU mora aktivno uključiti u rješavanje probema.\n"Ja sam zato rekao 'Dobro jutro'. Moraju da se upoznaju sa problemima, samo da ne bude i 'Doviđenja'. To znači da moraju da se aktivno uključe u sve to, EU je ta koja diktira. EU je ta koja vodi dijalog i pregovore....Mislim da to nije čak ni praćka. Pa to je samo jedan blef i ako neko nasjedne na taj blef znači da ne zaslužuje da sjedi u Briselu", kazao je Dačić.


Održan drugi sastanak Nacionalnog foruma za zapošljavanje mladih u okviru projekta WEB4YES - Beogradska otvorena škola\nBeogradska otvorena škola organizovala je 26. septembra 2018. godine, u Hotelu Zira, drugi sastanak Nacionalnog foruma za zapošljavanje mladih u formi radnog doručka. Nacionalni forum za zapošljavanje mladih je platforma koja je okupila relevantne aktere u oblasti zapošljavanja, zapošljivosti i preduzetništva mladih, kako bi se kroz međusektorski pristup mapirala rešenja za izazove u ovim oblastima.\nNa samom forumu predstavljeni su sažeti predlozi praktičnih politika na teme: Zapošljavanje mladih – Ključni izazovi javnih politika na Zapadnom Balkanu, kao i Aktivne mere za zapošljavanje mladih – Ključni izazovi javnih politika na Zapadnom Balkanu. Sastanku su prisustvovali predstavnici Ministarstva prosvete, nauke i tehnološkog razvoja, privrede, poljoprivrede i predstavnici međunarodnih organizacija.\nCilj drugog sastanka Nacionalnog foruma za zapošljavanje mladih bio je, između ostalog, da se razmotre predlozi praktičnih politika kao i da se prodiskutuju nacionalni izveštaji o Razvoju i promociji celoživotnog preduzetničkog učenja i Podsticajnog okruženja za omladinsko preduzetništvo u Srbiji, i razrade preporuke za unapređenje ovih oblasti.\nNaglašeno je obrazovni sistem u Srbiji i dalje sprema učenike za rad u (velikim) kompanijama, Srbija nema posebnu strategiju razvoja celoživotnog preduzetničkog učenja. Preduzetničko učenje na taj način ostaje zapravo prožimajući element više obrazovnih strategija od primarnog do tercijarnog obrazovanja, uključujući i obrazovanje odraslih.\nPodaci do kojih su istraživači došli govore da je porastao procenat mladih koji žele da postanu preduzetnici sa 37% u 2015.godini, na 42% u 2016.godini, kao i da i dalje 48% mladih smatra da je državni posao najbolja opcija za mlade.\nNacionalni izveštaji i predlozi praktičnih politika su diskutovani sa predstavnicima ministarstava Republike Srbije (privrede, omladine i sporta itd), Nacionalne službe za zapošljavanje, Privredne komore Srbije, predstavnicima poslovnog sektora i predstavnicima organizacija civilnog društva.


Partner koji ispunjava Vaše energetske potrebe\nZnamo da pronalazak adekvatnog načina snabdevanja energijom predstavlja ozbiljan izazov za sve organizacije, bez obzira da li one funkcionišu u profitnom, državnom ili nevladinom/neprofitnom sektoru. Ovaj izazov ima dve dimenzije. Prva dimenzija se odnosi na izbor načina zadovoljenja energetskih potreba jer ova odluka u velikoj meri utiče na visinu ukupnih operativnih troškova. Druga dimenzija jeste izbor partnera koji će zadovoljavati energetske potrebe jer je neophodno pronaći pouzdanog partnera koji će osigurati kontinuitet operacija.\nSvesni ove činjenice, razvili smo tim iskusnih stručnjaka koji je u potpunosti posvećen pronalaženju najjeftinijih načina za kontinuirano zadovoljenje energetskih potreba preduzeća, ustanova i institucija u svim sektorima privrede, državnih organa i neprofitnih organizacija.\nNaš tim izrađuje detaljne analize Vaših energetskih potreba i trenutnih troškova, na bazi čega Vam nudimo rešenje koje je u potpunosti prilagođeno Vašoj situaciji. Ovo rešenje će zasigurno zadovoljiti sve Vaše energetske potrebe, osigurati kontinuitet Vaših operacija i smanjiti Vaše operativne troškove.\nPostaćemo i Vaš partner od poverenja, sa nama ćete uspešno savladati izazov zadovoljenja energetskih potreba.\nKontinuirano snabdevanje kupaca ekološki prihvatljivom energijom.\n- Briga za zaposlene\n- Orijentacija na kupce\nBEDEM Energy Solutions uvek nastoji da prevaziđe očekivanja svojih kupaca u oblastima snabdevanja komprimovanim prirodnim gasom i pružanja taksi usluga kroz:\n* obezbeđivanje kontinuiteta snabdevanja gasom bez kašnjenja u isporukama;\n* pružanje usluga najvišeg kvaliteta svim zainteresovanim stranama;\n* stalni fokus na unapređenju procesa i sistema, u cilju povećanja efektivnosti i efikasnosti poslovanja i\n* korišćenje potencijala svakog zaposlenog radi ostvarivanja poslovnih ciljeva kompanije.\nO vlasnicima kompanije\nBranislav je rođen 1971. godine u Pančevu gde je završio gimnaziju. Odmah po završetku srednje škole upušta se u preduzetničke vode. Karijeru je započeo kao šegrt kod svog oca sa 17 godina u trgovini, potom je vodio prodavnicu mešovite robe, da bi se kasnije uspešno okušao u proizvodnji. Saradnja i prijateljstvo sa Sinišom Rodićem i Dušanom Dobričanom su 2007. godine rezultovali pokretanjem kompanije Bedem prevoz, koja je u početku bila zamišljena kao operater taksi usluga, ali je kasnije prerasla u kompaniju u energetskom sektoru. Ono što Branislavovi saradnici prepoznaju da leži u osnovi svih njegovih poslovnih uspeha jeste njegova težnja ka konstantnom učenju i usavršavanju, izuzetne pregovaračke veštine, kao i istrajnost.\nSiniša je rođen 1982. godine u Pančevu gde je završio srednju veterinarsku školu. Još u mladim danima je sebe spoznao kao osobu kojoj preduzetništvo leži. Siniša je iza sebe imao iskustvo u trgovini i poljoprivredi, pre nego se upustio u naredni veliki preduzetnički poduhvat – osnivanje operatera taksi usluga. Preduzetnički duh i velika energija, koji odlikuju Sinišu, pomažu novoosnovanom poduhvatu da, u nekoliko, narednih godina preraste u ozbiljnu kompaniju koja se bavi pružanjem usluga zaokruženih energetskih rešenja. Ono što Sinišini saradnici prepoznaju da leži u osnovi svih njegovih poslovnih uspeha je divergentnost i kreativnost u suočavanju sa izazovima, neverovatna upornost, sjajne pregovaračke veštine i energičnost.\nDušan je rođen 1982. godine u Pančevu, gde završava Poljoprivrednu školu. Nakon toga, upisuje Poljoprivredni fakultet u Beogradu. Iako jako mlad, već tada je uvideo da formalni tokovi obrazovanja ne zadovoljavaju njegove kapacitete i da sebe pronalazi u nečemu izazovnijem i dinamičnijem. Prvi preduzetnički poduhvati bili su u oblasti trgovine i međunarodne trgovine. Naredni korak bila je ideja o osnivanju nove taksi firme u Pančevu. Nakon uspešnog i prepoznatljivog brenda “Golub taksi”, prelazi na novi projekat - izgradnja gasne stanice i snabdevanje velikih potrošača komprimovanim prirodnim gasom. Ono što Dušanovi saradnici prepoznaju da leži u osnovi svih njegovih poslovnih uspeha su sjajne komunikacione veštine, vedar sportski duh, racionalan pristup pri suočavanju sa izazovima, ali i velika doza upornosti. Uspeh na profesionalnom polju, podjednako je preneo i na privatno. Oženjen je, otac troje dece.


Vučić: Postignut dogovor o nabavci vakcina sa američkim proizvođačem Moderna - Društvo - Dnevni list Danas\nPočetna » Društvo » Vučić: Postignut dogovor o nabavci vakcina sa američkim proizvođačem Moderna\nPredsednik Srbije Aleksandar Vučić izjavio je danas da je postignut dogovor o nabavci vakcina sa američkim proizvođačem Moderna, i da očekuje da će te vakcine stići u Srbiju do kraja oktobra.\n3Piše: FoNet 22. aprila 2021. 16.11 Izmenjeno: 16.12\nFoto: EPA-EFE/STEPHANIE LECOCQ / POOL\nVučić je u serijalu diskusija američke organizacije Atlantski savet, koja se emituje uživo, istakao kao odgovor na spekulacije i kritike oko procesa vakcinacije, da Srbija nije učestvovala u trećoj ili četvrtoj fazi testiranja kineske i ruske vakcine, i dodao da „smo ih samo kupili kada je testiranje završeno“.\n„Morate da istrpite oštre kritike kada nešto radite, njih nema kada ne radite ništa, i ponosan sam da sam deo tima koji je uradio nešto – radili smo svoj posao, i nabavili smo više vakcina nego drugi“, odgovorio je na pitanje o „vakcina diplomatiji“ Srbije u regionu.\nAleksandar Vučić, kompanija Moderna, vakcinacija, Vakcine\nVučić: Srbija spremna za nastavak dijaloga sa Prištinom, protiv smo ‘zamrznutog koflikta’\nZašto je u Rudnoj Glavi Vučić najavio vakcinisanje?\nbiba jovic kaže:\n22. aprila 2021. u 18.03\nSrbija je velesila jer ima na raspolaganju dovoljno vakcina i to od pet različitih proizvođača.\n22. aprila 2021. u 21.25\nOdobrena je u Americi i ne vidim razlog za bojazan da budemo nečiji zamorčići ili slično.\n22. aprila 2021. u 22.09\nSvakako je od velike važnosti da Moderna uđe u Srbiji jer bi se vakcinisalo ono stanovništvo koje želi sa tom vakcinom. Najvažnije da se ljudi vakcinišu.


Informatika obavezna i za mlađe osnovce, “od igračke do računara” se premešta u predškolsko - OGLASNA TABLA - INFO\nInformatika obavezna i za mlađe osnovce, “od igračke do računara” se premešta u predškolsko\n23 августа, 2019 0316\nRačunarstvo će sledeće godine učiti i mlađi osnovci. Predmet “od igračke do računara” biće premešten u predškolsko, saznaju Večernje novosti.\nInformatika će biti obavezan predmet od školske 2020/2021. godine – najavljuje za “Novosti” ministar prosvete Mladen Šarčević. Sadašnji predmet “od igračke do računara”, koji je izborni, biće premešten u predškolsku nastavu, a osnovci će od prvog razreda imati nastavu iz informatike.\nPripreme za uvođenje novine u nastavu počele su ove nedelje, a u projekat će biti uključen i Nacionalni prosvetni savet i Učiteljski fakultet.\n“Časovi informatike biće obavezni, a ne izborni. Radna grupa će uskoro napraviti plan kojom dinamikom će se ovaj predmet uvoditi, da li prvo samo u prvi razred ili će biti neki drugi model”, objašnjava ministar Šarčević za “Novosti” i dodaje:\n“Intenzivno opremamo škole kompjuterima i značajno povećavamo broj digitalnih učionica. Prošle školske godine bilo ih je 2.000, a do 15. septembra u školama će biti čak 10.000 digitalnih učionica. Plan je da se taj broj dogodine duplira, te da ukupno bude 20.000 digitalnih učionica. Planirano je ulaganje vredno 900 miliona dinara za informatičke kabinete.”\nKako će u praksi izgledati časovi informatike još se ne zna, jer prosvetni stručnjaci imaju vremena do proleća na osmisle, a Ministarstvo prosvete da usvoji, nastavne planove i programe.\n“Organizovaćemo i obuke za nastavnike. Jedna od ideja je i da se fond časova raspoređuje prema mogućnostima konkretnih nastavnika. Recimo, ako je neko sposobniji za držanje časova informatike, on će to raditi u više odeljenja, pa će biti oslobođen tolikog broja časova, recimo, ‘sveta oko nas’”, objašnjava Šarčević.\nMinistar kaže i da je većina škola opremljena za uvođenje elektronskog dnevnika. Kada je reč o opremi, tvrdi, svi imaju dovoljno kompjutera, nastavnici su obučeni, ali je u pojedinim krajevima, posebno u istočnoj Srbiji, problem internet, što je posao Ministarstva za trgovinu, turizam i usluge.\nPlanirano je da od septembra elektronski dnevnik u potpunosti zameni papirni, a ministar veruje da će to moći da se uradi u većini škola.\nNovi repertoar bioskopa Art\n4 najbolje tehnike za savijanje sarme: Ovako se nikada neće raspasti u šerpi i prilikom vađenja\nKupuj domaće – sa Kosmeta! Sada svako može da pomogne opstanak Srba u južnoj pokrajini\nOglasna Tabla 8 августа, 2020\nZašto Srbi jedu kineski luk, još je i tri puta skuplji?\nVolimo je u čorbama i pitama, ali šta činiti kada nas kopriva opeče\nSrbi oduševljeni morem u Albaniji, domaćini ih dočekuju Breninim pesmama\nDoktor Nestorović se povukao jer je postojao lični pritisak na njega, kao i strašne uvrede\n37 obolelih od virusa COVID-19 u Zlatiborskom okrugu\nEkipa „Srbije za mlade“ posetila Zlatar na nedelju dana : u najavi i novi projekat\nOglasna Tabla 8 августа, 2020 8 августа, 2020\nKJP „Zlatibor“ na uređenju javnih površina\nMiriše na Grčku: Recept za pravi “Tzatziki”, ključ je u belom luku i mirođiji\n8 августа, 2020 0


SIPA: Uhapšen Latif Talić - Zenicablog\nU nastavku aktivnosti u okviru akcije kodnog naziva “Damask”, uhapšen je Latif Talić, potvrđeno je iz SIPA-e. Zanimljivo je da je Talića već ranije SIPA-e tražila i to 3. septembra u prvoj akciji “Damask”, kada je uhapšen skupa sa Bilalom Bosnićem i još 14 pripadnika vehabijskog pokreta koji su osumnjičeni za krivično djelo terorizam i podsticanje na terorističke atktivnosti, ali ga nije pronašla. Međutim, on je danas lociran i uhapšen.\nIz SIPA-e je saopšteno kako je osoba inicijala L.T. lišena je slobode zbog postojanja osnova sumnje da je počinila krivično djelo iz člana 201. KZ BiH “Terorizam” u vezi sa krivičnim djelom iz člana 202d KZ BiH “Organiziranje terorističke grupe” i članom 248. KZ BiH Pripremanje.\nTagovilatif talic sipa


Beogradski glas (Beta) – Opozicione političke organizacije u Nišu pozvale su danas na protest protiv najavljene predaje vlasništva nad gradskim aerodromom „Konstantin Veliki“ Vladi Srbije.\nOpozicione stranke pozvale su i odbornike Srpske napredne stranke da umesto partijskih naloga „poslušaju jasan stav svojih sugrađana jer račune polažu upravo njima“.\n„Podržavamo odlučnost građanskih aktivista i organizacija u borbi protiv otimanja niškog aerodroma, kao i hrabre pojedince koji su u javnosti iznosili istinu potkrepljenu stručnim analizama. Pozdravljamo i stav da je političko delovanje jedino koje može dati rezultate u očuvanju interesa građana i u sprovođenju reformi sistema do dna urušenog od strane naprednjačke vlasti. Zato je važno da borbu zajedničkim snagama, na svim frontovima i sa našim sugrađanima, nastavimo na terenu na kojem je možemo i dobiti-političkom“, navodi se u zajedničkom saopštenju.\nOznakeaerodrom Konstantin Veliki aerodrom u Nišu miting Naslovna-centar Naslovna-traka niški aerodrom opozicija opozicioni protest protest


Bilećki opštinski parlament o visine odštete od HET-a\nponedeljak, 12 januar 2009 22:36\nBILEĆA - Na sjednici Skupštine opštine Bileća juče je formirana komisija koja će voditi brigu o pravilnoj primjeni Zakona o naknadama za korišćenje resursa u svrhu proizvodnje električne energije.\nPrema tom zakonu bi trebala da se obračunava odšteta za potopljeno zemljište, koju Hidroelektrane na Trebišnjici isplaćuju Bileći. Za ove poslove komisija je dobila rok od šest mjeseci, a ako se u tom periodu ne pronađe rješenje i nepravda ne ispravi, najavljena je i mogućnost organizovanja mirnih protesta građana...(video)\nOdbornici su na Skupštini bili jedinstveni u stavu da u trebinjskom preduzeću idu na ruku opštini Trebinje na uštrb Bileće i traže autentično tumačenje zakonskih propisa na nivou parlamenta Republike Srpske.\nPoslanik u Narodnoj skupštini RS Radovan Vuković ponovio je tvrdnje da je HET, krivo primjenjujući Zakon o naknadama za korišćenje resursa u svrhu proizvodnje električne energije, od 2003. godine do sada, oštetio Bileću za 5.993.241 marku.\n- Elektroenergetski bilans, koji je usvojila Narodna skupština RS, jasno kaže da je HET jedinstvena tehnološka cjelina i da se ne može razdvajati na hidroelektrane "Trebinje 1", "Trebinje 2" i "Dubrovnik", kako to čine odgovorni u trebinjskom preduzeću, ali samo pri obračunu odštete za potopljeno zemljište idući na ruku "svojoj" opštini Trebinje. Pri tom su zauzeli potpuno nelogičan stav da ogromno Bilećko jezero, koje vodom "hrani" niže i stostruko manje Goričko jezero ne utiče na proizvodnju struje u hidroelektranama "Trebinje 2" i "Dubrovnik" - rekao je Vuković.\nOn je dodao da nije vođeno računa o tome da u te dvije hidroelektrane nema proizvodnje struje bez Bilećkog jezera.\n- Tako trebinjska opština, sa 17 odsto potopljenog zemljišta, prima veću odštetu od Bileće, na čijoj se teritoriji nalazi oko 76 odsto ukupne površine hercegovačkih vještačkih akumulacija - istakao je Vuković.\nNa sjednici je pomenuta i mogućnost da građani i preduzeća sa područja opštine Bileća ne plaćaju potrošenu električnu energiju na zakonom propisan način, nego da ta sredstva idu na poseban račun sve dok se problem ne riješi.


RTCG - Radio Televizija Crne Gore - Nacionalni javni servis :: Hronika :: Predali žalbe na presudu za pokušaj terorizma\nAPELACIONOM SUDU 21. 10. 2019. 10:30 >> 15:53 7\nAdvokati odbrane predali su žalbe Apelacionom sudu na presude kojma su Andrija Mandić, Milan Knežević, Branka Milić i Mihailo Čađenović osuđeni u slučaju pokušaj terorizma na dan parlamentarnih izbora 2016. godine. Traže da se ukine prvostepena presuda Višeg suda u Podgorici i predmet vrati na ponovni postupak.\nViši sud donio je u maju presudu kojom su Mandić i Knežević osuđeni na po pet godina zatvora, Milić na tri godine, a Čađenović na godinu i šest mjeseci.\nRadosavljević je rekao da je kao branilac Milana Kneževića predao žalbu na 300 stranica i da je u prilogu dodao i CD sa njenim sadržajem da bi sud mogao lakše da se upozna sa navodima.\n“Da mi je neko pričao da ću da pišem žalbu ba 300 stranica ne bih mu vjerovao. Međutim to je dug besmisla ovog postupka i opširnosti prvostepene presude”, kazao je Radosavljeić novinarima ispred Višeg suda.\nOn je objasnio da u žalbi traže da se presuda preinači, da se Knežević oslobodi od optužbe.\n“Drugi predlog je da se presuda ukine i da se vrati prvostepenom sudu na ponovno suđenje, ali pred izmijenjenim vijećem, jer ovo vijeće nije sposobno da sudi ponovo. Nijesu bili sposobni da zakonitu odluku donesu sada neće biti ni kasnije”, istakao je Radosavljević.\nOn je naveo da je kao alternatnivni predlog predloženo u smislu odredbe 395 ZKP da se održi glavni pretres pred Apelacionim sudom i da se donose oslobađajuća presuda.\nUpitan da li odluka o izručenju Sinđelića Hrvatskoj može da utiče na eventualni ponovljeni potupak ukoliko Apelacioni sud usvoji žalbe, Radosavljević je odgovorio da odluka o izručenju predstavlja “neki vid hibridnog rata“.\nAdvokat Miroje Jovanović kaže da je žalbu sastavio na oko 380 strana.\nJovanović smatra da je posebno zabrinjavajuće to što je u presudi, na koju su se žalili, prvostepeno vijeće pogrešno tumačilo službeni dokument Ministarstva inostranih poslova Rusije.\nTo je, rekao je on, potpuni skandal. Prema njegovim riječima, prvostepeno vijeće je to u ovoj prosudi tumačilo na potpuno sumanut način.\n„Očigledno je da je presuda zasnovana na iskazu samo jednog čovjeka. Njena obimnost i činjenica da se lično obračunava sa našim branjenicima, kao političkim neistomišljenicima je evidentna i nama, kao branjenica, i pokazuje da je tačna ova teza o pristrasnosti“, kazao je Jovanović.\nCG se ne usuđuje da traži izručenje Branke Milić\nUpitan kakav je trenutno status Branke Milić, Jovanović je odgovorio da je ona u Ambasadi Srbije i da Viši sud u Podgorici uporno odbija da joj ukine pritvor.\n„Crna Gora se ne usuđuje da traži izručenje zato što bi u tom postupku bilo utvrđivano kakvu je torturu preživjela u zgradi Suda i šta joj se tada dogodilo“, kazao je Jovanović.


Republika / Predsednik FSS ugovorio saradnju sa FIFA: Kokeza dovodi Infantina u Srbiju!\nčetvrtak, 5. 12. 2019.| 05:31\nSrbija je ozbiljan činilac u svetskoj kući fudbala, a o tome svedoči i jučerašnji sastanak predsednika FSS Slaviše Kokeze (42) sa prvim čovekom svetske kuće fudbala Đanijem Infantinom (49). Kokeza i Infantino sastali su se u Cirihu i u prijatnom razgovoru ugovorili saradnju i dolazak predsednika FIFA u zvaničnu posetu iduće godine. Još nije preciziran tačan datum, ali je sigurno da će Infantino obići kuću fudbala u Staroj Pazovi, baš kao što je učinio i njegov prethodnik i zemljak Sep Blater 2013. godine.\nSlaviša Kokeza i Đani Infantino\nKokeza i Infantino su razgovarali o saradnji između FSS i FIFA, odnosno na koji način krovna svetska fudbalska organizacija može da pomogne našem savezu, konkretno oko projekta administrativne zgrade u kojoj bi bile smeštene sve rukovodeće strukture u srpskom fudbalu.\nTakođe, bilo je reči i o projektu u sportskom centru FSS u Staroj Pazovi, gde će se zidati novi hotel za A reprezentaciju, kao i spa-centar.\nPrijateljsko ćaskanje: Predsednici razgovarali uz kafu\nInfantino je deveti predsednik FIFA u istoriji. Izabran je 26. februara 2016. godine, a prethodno je od 2009. godine bio generalni sekretar UEFA. Poseduje italijanski i švajcarski pasoš.\nSrbija Sport Fudbal FIFA Slaviša Kokeza Fudbalski savez Srbije Đani Infantino


Mediji: Vojnik bivše vojske SRJ, rođen u Kraljevu, bacio bombu na ambasadu SAD u Podgorici – NovostiDana.rs\nMediji: Vojnik bivše vojske SRJ, rođen u Kraljevu, bacio bombu na ambasadu SAD u Podgorici\nBivši vojnik vojske nekadašnje Savezne Republike Jugoslavije (SRJ) Dalibor Jauković (43) bacio je bombu na američku ambasadu i nakon toga izvršio samoubistvo, javljaju podgorički mediji pozivajući se na policijske izvore. Policija se ranije oglasila da radi na identifikovanju napadača koji je sinoć bacio bombu u dvorište ambasade, a nakon toga bombom izvršio samoubistvo.\nCrnogorska policija saopštila je ranije danas da intezivno radi na identifikaciji osobe koja je noćas bacila bombu na sedište američke ambasade u Podgorici i nakon toga izvršila samoubistvo.\nPolicija je u saopštenju navela da su je gradjani sinoć obavestili o eksploziji koja se čula u blizini Ambasade SAD-a, te da su policajci nakon obilaska terena preko puta zgrade američke ambasade, na obali rijeke Morače, pronašli beživotno tijelo za sada neidentifikovanog muškarca.\nTužilaštvo isključuje mogućnost da je napad na ambasadu SAD teroristički čin\nCrnogorsko državno tužilaštvo saopštilo je danas da dosadašnjom istragom noćašnjeg napada na američku ambasadu u Podgorici nije utvrdjeno da se radi o terorističkom napadu, ali nije moglo da navede koji je motiv tog napada.\nPredstavnici tužilaštva i policije su na današnjoj konferenciji za medije potvrdili da je crnogorski državljanin Dalibor Jauković (43) bacio noćas bombu u dvorište ambasade SAD-a u Podgorici i nakon toga izvršio samoubistvo aktivoranjem eksplozivne naprave na tridesetak metara od ambasade.\nTužiteljka Lepa Medenica je saopštila da nadležni na osnovu dosadašnjih provera „nisu našli da se može govoriti o terorizmu“.\nNadležni, medjutim nisu mogli da saopšte motiv napada i više detalja „u interesu istrage“.\nPomoćnik direktora uprave policije Enis Baković kazao je da policija, u saradnji sa FBI, proverava naloge koje je na društvenim mrežama koristio Jauković, te da preduzima mere kako bi utvrdila da li je delovao sam ili je imao saučesnike.\nCrnogorski zvaničnici najoštrije su osudili napad na ambasadu.\nPolicija je saopštila da su posle noćašnjeg napada povećane mjere bezbednosti nad svim diplomatsko-konzularnim predstavništvima u Crnoj Gori.\nDA LI POSTOJI RECEPT ZA USPEH U REFORMAMA?\nMirović: Vojvodina će zaštititi kulturno i istorijsko nasledje Izraela


Home / INFO / STIŽE ZAHLAĐENJE: Danas oblačno, mestimično kiša, temperatura do 23 stepena (VIDEO)\nMeteorolozi za sledeću nedelju i početak jeseni predviđaju osetan pad temperature, na jugu toplije nego na severu.\nU Srbiji će danas biti umereno i potpuno oblačno vreme, mestimično sa kišom, pljuskovima i grmljavinom i najvišom dnevnom temperaturom od 17 do 23 stepena. Kako je saopštio Republički hidrometeorološki zavod, jutarnja temperatura vazduha kretaće se od 13 do 17 stepeni, a vetar će biti slab i umeren, promenljivog pravca.\nI u Braničevskom okrugu će danas biti pretežno oblačno vreme, povremeno sa kišom, a vetar će biti slab i umeren, zapadni.\nJutarnja temperatura vazduha biće oko 16, a najviša dnevna oko 20 stepeni.\nU Srbiji će, prema izgledima vremena za sedam dana, do 2. oktobra, u subotu na severu preovlađivati oblačno vreme, mestimično sa kišom, a u ostalom delu biće promenljivo oblačno i uglavnom suvo vreme.\nU nedelju i ponedeljak biće promenljivo oblačno vreme, ponegde sa kratkotrajnom kišom.\nTemperatura vazduha u većini mesta biće malo ispod proseka za ovo doba godine.\nZatim će do kraja perioda biti umereno i potpuno oblačno i svežije vreme mestimično sa kišom.\nPrevious: KREMLJ: Sastanak Putin-Obama u ponedeljak u Njujorku (VIDEO)\nNext: STANJE NA GRANICAMA:Šid otvoren od jutros,sa srpskim pasošima se može u Hrvatsku-ne i sa tablicama(VIDEO)


OTKRIVENO KAKO ĆE BANKA OTPISATI ZVEZDI MILIONE: Stiglo objašnjenje zašto u APR-u stoji 34,5, a realan dug je 14\nTo je ispričao predsednik Nadzornog odbora Zvezde, Dragan Milošević, Foto: Vladimir Sporčić\nPre sporazuma je ukupni dug sa kamatama prema Agrobanci bio 17 miliona evra - rekao je Miloević\nObjavljeno: 11.07.2019. 18:14h\nPredsednik Nadzornog odbora Crvene zvezde, Dragan Milošević, je u intervjuu za navijački portal "RSB" otkrio koliki je dug srpskog šampiona i obeledanio kakav sporazum klub iz Ljutice Bogdana ima sa Agrobankom.\nPrema podacima iz APR-a crveno-beli duguju 34.5 miliona evra, dok generalni direktor Zvezde tvrdi da je realan dug 14 milona evra.\nMilošević ističe da će veći deo duga prema Agrobanci biti otpisan.\nNadzorni direktor je detaljno objasnio kakav je sporazum sa Agrobankom.\n- Za Zvezdu je čak i nepovoljno da vrati 6.8 miliona evra. Potpisali smo taj sporazum, jer taj osnov sporazuma, kad neko bude kupio naša potraživanja, ta cifra od 6.8 miliona evra je osnov za pregovore sa tim poveriocem koliko ćemo mi platiti. Da nismo potpisali, ostao bi 17 miliona evra. Ovako je ostao 6.8 miliona evra i sada država ako želi da proda naša potraživanja, ona će prodati tih 6.8 miliona evra, i to ako bude po ceni od 11.29 odsto, to će biti 700.000 evra. I onda ako ste tome prodali za 700.000 evra, i on ako ih proda za 1.5 - 2 miliona evra, on je super prošao. U najgoroj situaciji 1.300.000 evra na godišnjem nivou je cifra koju je Crvena zvezda u stanju da izdvoji danas, ranije nije mogla da izdvoji ni jedan evro za stare dugove - istakao je Milošević.\nOn je istakao da je trenutni dug Crvene zvezde oko 25 milona evra, ali da će posle sporazuma sa Agrobankom on iznosti 14 miliona evra.\ndugbankaDragan MiloševićZvezdan TerzićFK Crvena zvezdaAgrobankaDugSrpski fudbal


PL /Odović: Protiv Tuzla Cityja moramo pokazati i kvalitet da bismo došli do pobjede / Radio Sarajevo\nFoto: Dženan Kriještorac / Radiosarajevo.ba/Milomir Odović na konferenciji za medije\nPL / Odović: Protiv Tuzla Cityja moramo pokazati i kvalitet da bismo došli do pobjede\n09. 11. 2018. u 14:25:00 Fena\nFudbaleri Željezničara u nedjelju na stadionu Grbavica dočekuju ekipu Tuzla Cityja, u susretu 17. kola Premijer lige BiH.\nNakon poraza u gradskom derbiju protiv Sarajeva (2:1), Željezničar dočekuje Tuzlake pod imperativom pobjede, a trenera Milomira Odovića očekuje težak zadatak da od povredama i suspenzijama desetkovane ekipe sastavi najbolji mogući tim koji će izaći na teren i donijeti "plavima" prijeko potrebnu pobjedu.\n"Pobjedom bi mnoge stvari došle na svoje. Činenica je da imamo kadrovskih problema, ali igrači koji su na raspolaganju su spremni i motivisani, tako da se možemo nadati pobjedi. Imat ćemo dva taktička treninga. Igrači se još uvijek privikavaju na moj način razmišljanja. Treba nam kontinuitet, da igrači koji zadovoljavaju ostanu, a da se nadogradimo s nekoliko novih igrača", kazao je Odović.\n"Igrači su na derbiju pokazali volju i tu im se ne može ništa zamjeriti. Protiv Tuzla Cityja osim motivacije morat ćemo pokazati i kvalitet da bismo došli do pobjede. Još ćemo vidjeti ko će se nametnuti, izabrat ćemo najspremnije", podvukao je Odović.\nDodao je da o prijelaznom roku još ne razmišlja, te da se misli cijelog tima sada usmjerene samo na meč protiv Tuzla Cityja.\nTagovi: Milomir Odović FK Željezničar Premijer liga BiH FK Tuzla City\nDerbi / Milomir Odović: Jedna situacija je pokvarila utakmicu\nPlavi s Grbavice / FK Željezničar: Maksimalna podrška treneru Odoviću\nPL / Odović: Ove navijače treba zaslužit, neki su zaboravili da igraju za Željezničar


BANJALUKA, Potrebno je uspostaviti efikasniji sistem inspekcijskog nadzora i provjere rada koncesionara s ciljem sprečavanja nelegalne eksploatacije prirodnih resursa ili korišćenja koncesije suprotno zakonu i zaključenom ugovoru, navodi se u Izvještaj o radu Komisije za koncesije Republike Srpske za prošlu godinu, koji je danas razmatrala Narodna skupština RS.\nPredsjednik Komisije za koncesije RS Predrag Aškrabić rekao je da su najznačajniji ciljevi koji se žele postići Zakonom o koncesijama i dokumentom o politici dodjele koncesija, plasman domaćeg ili stranog kapitala u investicione projekte.\nAškrabić je rekao da ovi ciljevi podrazumijevaju i povećanje kvantiteta i kvaliteta proizvoda i usluga, angažovanje domaćih proizvodnih i uslužnih kapaciteta, povećanje izvoza, povećanje fiskalnih prihoda, unapređenje standarda poslovanja po svjetskim i evropskim kriterijumima.\nU Informaciji se navodi da uplate koncesionih naknada nisu na potrebnom nivou, zbog čega treba pojačati finansijsku disciplinu koncesionara, kako bi se naknada obračunavala i plaćala u skladu sa propisima i preuzetim ugovornim obavezama.\nKomisija smatra da će u saradnji sa Vladom i Narodnom skupštinom RS, posebno nakon donošenja novog Zakona o koncesijama, koncesiona politika u narednom periodu biti unapređena, zaključuje se u Izvještaju. Izvor: SRNA


Za 60 dana nov objekat PU ,,Naša radost“ na Aleksandrovu - YU eco radio i Televizija\nNaslovna / Društvo / Za 60 dana nov objekat PU ,,Naša radost“ na Aleksandrovu\nZa 60 dana nov objekat PU ,,Naša radost“ na Aleksandrovu\nGoran avgust 7, 2017\tDruštvo Napiši komentar 102 Pregledi\nU sklopu rekonstrukcije zgrade MZ Aleksandrovo biće izgrađen nov objekat PU ,,Naša radost“. Prema rečima tehničkog direktora PU,, Naša Radost“ Veljka Vojnića, lokalna samouprava je za tu investiciju izdvojila od pet do sedam miliona dinara, a uz pomoć te investicije biće obezbeđeno šezdeset novih mesta za decu u dve grupe jaslenog uzrasta.\nPrema rečima tehničkog direktora PU ,,Naša Radost“, Veljka Vojnića, izvođači radova od danas imaju rok od šezdeset dana nakon čega će se osposobiti uslovi za upis dve nove grupe od šezdesetoro dece jaslenog uzrasta. Deca iz vrtića Alisa će zajedno sa decom iz dve nove jaslene grupe u oktobru biti smeštena u nov objekat.\nIz PU ,,Naša Radost“ poručuju da se u toku leta rade brojne popravke na većini objekata čiji je ukupan broj 55 od kojih je 37 u njihovoj nadležnosti. Tehnički direktor PU,, Naša Radost“ ističe da kapaciteti u predškolkim grupama neće biti popunjeni, ali se u jaslenim grupama uočava potreba za proširenjem kapaciteta, zbog toga će i u Hajdukovu biti otvorene četiri nove jaslene grupe.\nU PU ,,Naša Radost“ radi 448 zaposlenih, a ove godine ima 4.075 dece što je za 180 više nego prošle godine.\nPrethodna Još jedna bronza za odbojkašice Srbije\nSledeća Fudbalerke Spartaka pobedile su Osijek sa 2:1


Karen Donfrid sledeće nedelje u Moskvi, Kijevu i Briselu\nTanjug 11. decembra 2021. 21:32\nMOSKVA – Zamenik šefa kabineta ruskog predsednika Dmitrij Kozak održaće sastanak sa pomoćnikom državnog sekretara SAD za Evropu i Evroaziju Karin Donfrid u Moskvi 15. decembra, rečeno je danas za TAS S izvor u Izvršnoj kancelariji ruskog predsednika.\n„Sastanak je planiran za sredu“, naveo je ovaj izvor.\nRanije tokom dana, američki Stejt department je saopštio da će Donfrid posetiti Moskvu i Kijev od 13. do 15. decembra, a zatim otputovati u Brisel da se konsultuje sa NATO saveznicima i partnerima.\n„Sledeće sedmice u Moskvu i Kijev će doputovati pomoćnik državnog sekretara SAD za Evropu i Evroaziju Karin Donfrid”, saopšteno je iz Stejt departmenta, preneo je Rojters.\nKako je navedeno, Karin Donfrid će u Moskvi i Kijevu na sastancima sa visokim ruskim i ukrajinskim predstavnicima vlasti razgovarati o jačanju ruskih trupa na ukrajinskim granicama i potvrditi posvećenost SAD suverenitetu i teritorijalnom integritetu Ukrajine.\nStejt department je saopštio da će Donfrid otputovati i u Brisel 15. i 16. decembra kako bi se konsultovala sa saveznicima u NATO-u i partnerima iz EU o naporima da se postigne diplomatsko rešenje ukrajinske krize, kroz diplomatski napredak preko sprovođenja, kako je navedeno, „sporazuma iz Minska koji podržava Normandijski format“.\nU Sloveniji potvrđen slucaj podvrste omikrona BA. 2\nTrudo bio pet dana u izolaciji zbog kontakta sa zaraženim\nKrivokaić sumnja da će on potpisati Temeljni ugovor sa SPC\nPreživeli i političari upozorili na porast antisemitizma i…\nDanska ce poceti da povlaci svoje trupe iz Malija


izvor: novosti online foto: 10.03.2018\n- Cela godina biće u znaku jubileja Big benda, biće upriličen niz koncerata, a i ja ću sigurno nastupati ali još se nismo konkretno dogovorili - kaže uvek nasmejani Bubiša, koji se decenijama ne menja.\nOd klavira na kom je kao dečak vredno vežbao za nastupe u školskom orkestru - klavira čija se engleska mehanika nije predala ni pod nemačkim bombama, preko ploče na 78 obrtaja koju je dobio od oca za petnaesti rođendan, na kojoj je svirao džez orkestar Kaunta Bejzija, muzika je nepovratno odredila Bubišin život. Život pustolovan, bogat, lep, i posvećen pre svega upravo muzici koja ga je u detinjstvu očarala.\n- Svirali smo razne igranke, čuvene Zvezdane noći na Kalemegdanu, za omladinu građanski, prozapadno orijentisanu, ali samo smo u početku imali smetnji od skojevaca, posle i ne... Džez je sa sobom nosio poseban stil života, koji je uvek vezivan za poroke i predstavljao potkulturu, bio je to konzervativan stav zasnovan na stalnoj bojazni od duha slobode. Ipak, šta god (u)mislili i govorili partijski dušebrižnici i ideološki zanesenjaci, nije bilo baš hapšenja i takvih otvorenih zabrana - ističe muzičar koji se, u skladu sa svojom vedrom prirodom, “teže priseća” nekih ružnijih stvari, pa i toga kako nije umalo izgubio glavu posle rata i to zbog Ozne...\nBio je tu Simić od početaka, ali je hteo i da završi Muzičku akademiju i vratio se kao jedan iz prve generacije školovanih dirigenata. Stigao je u međuvremenu da, sa Babićem, diriguje i prvo posleratno izvođenje Mocartovog “Rekvijema”, a docnije je vodio mnoge horove, orkestre, komponovao za njih...\n- Pratim simfonijske orkestre i velike koncerte i danas, kada ih gledam uglavnom na televiziji - priča Bubiša, koji ipak nije otišao u “gsimfonijsku karijeru”h već je kao dirigent i kompozitor Džez orkestra Radio Beograda proveo više od tri decenije. - Kada se 1954. godine Zabavni orkestar razdvojio, uzeo sam duvački deo i kompletirao Big bend, koji je inače dvanaestočlana formacija. Tada su već dolazili američki filmovi, popustila je politička situacija, ali džez je još bio zabranjena reč, još smo se zvali zabavni orkestar, za igru. Dirigovao sam tu 32 godine, bilo je to zlatno vreme, bili smo traženi na Istoku jer nismo bili ni tamo ni ovamo, Tito je to zaista vešto izveo... Uvek smo nastupali sa pevačima, bilo je to i doba velikog uticaja festivala, pevači su postali zvezde, pa su sa nama išli Nada Knežević, Duško Jakšić... Sećam se da smo 1957. već išli u Istočnu Nemačku, sa Lolom Novaković i Ivom Robićem, u duhu bratstva i jedinstva. Šezdesete godine promenili smo ime u Džez orkestar i tako se zvao do ovog poslednjeg bombardovanja, od kada je Big bend, što je internacionalni izraz za formaciju džez orkestra, ništa drugo. Nema gde nismo putovali i nastupali, a poslednji put putovali smo zajedno osamdeset i neke.\n- Ali nemate danas ni normalan džez nego sve neki fjužn, fuzije, kombinacije žanrova, tragaju za nekakvim drugačijim formama da bi privukli publiku - smatra Bubiša, koji se u penziji prihvatao i vođenja horova, a doskora je i komponovao.\nAutor mnogobrojnih nezaboravnih melodija, Simić kao svedok kompletne istorije džeza na ovim prostorima, neumorno piše - doduše, “tek” od svoje 81. godine, kada je prebogatoj karijeri pridodao i dodatnu, spisateljsku. Posle “Susreta i sećanja” i “Po belom svetu”, te “Sentimentalnog putovanja”, objavio je i svoje “Neispričane priče”, a nedavno i knjigu “Zvuci vremena”.\n- Nijedna od tih knjiga nije o muzici ili makar ne samo o muzici, sve su to moja sećanja na susrete, putovanja, neka vrsta hronike, lične i društvene.


U kompaniji MaxBet prepoznate prednosti online poslovne komunikacije\nZnačaj internet komunikacije svakim danom postaje sve veći. U kompaniji MaxBet je pre nekoliko godina uveden sistem online komunikacije što olakšava i ubrzava poslovanje. U ovoj kompaniji odavno su prevaziđeni problemi sa kojima su se ranije često susretali, kao što je nedostupnost kolega i poslovnih saradnika, kašnjenje informacija, nesporazumi. Sada je komunikacija unutar kompanije „Maxbet“ na mnogo višem nivou, a sve zahvaljujući internetu i brojnim mobilnim aplikacijama.\nU MaxBet-u se konstantno radi na usavršavanju poslovanja i procesa rada i na prevazilaženju prepreka u komunikaciji. Jedan element toga je i edukacija o kojoj će biti reči na predstojećem seminaru za zaposlene.\nTagovi:kompanija, maxbet, menadžeri, online komunikacija, viber, Whats App, zaposleni\nBlizu 1700 Zrenjaninaca prati javni čet o lokalnim temama na Viberu


Darko Golić, načelnik klinike za anesteziologiju i intenzivno liječenje Univerzitetskog i kliničkog centra RS (UKC RS), duži period zlostavljao je pacijenta koji se nalazi u stanju kome, saznaje “SrpskaInfo”.\n“Pacijent koji se nalazi duži vremenski period u stanju kome zlostavljan je se*sualno na različite načine”, otkrio je izvor “SrpskaInfo” iz policije.\nIz Policijske uprave Banjaluka se saznaje da je još uvijek u toku kriminalistička obrada Golića, te da bi osumnjičeni u toku dana trebao biti sproveden u Okružno javno tužilaštvo Banjaluka.\nOstali doktori i medicinski radnici koji su juče saslušani imaće status svjedoka u budućem krivičnom postupku koji će zbog opisa krivičnog djela najvjerovatnije biti zatvoren za javnost.\nSlučaj šokirao istražitelje: Bludni anesteziolog duži period zlostavljao pacijenta u komi?\nGolić sproveden u Tužilaštvo, pacijenta ljubio po vratu i drugim dijelovima tijela\nUhapšen načelnik klinike UKC RS-a, prijavili ga radnici – Darko Golić seksualno uznemiravao pacijenta\nMijatović poslao Dodiku pismo: “Gospodine Dodik, je li...


Ljajić na pragu novog ugovora sa "Ljubičastima" - Sportske.net\nLjajić na pragu novog ugovora sa "Ljubičastima"\nGeneralni menadžer Fiorentine, Klaudio Menući otkrio je danas da je srpski internacionalac Adem Ljajić veoma blizu potpisivanja novog ugovora sa timom iz Firence.\nNakon sukoba sa bivšim trenerom Deliom Rosijem u maju prošle godine, mislilo se da je Adem Ljajić na izlaznim vratim stadiona "Artemio Franki", ali je kasnine svojim igrama pokazao da je dostojan dresa Fiorentine.\nUprkos tome što je sezonu počeo kao zamena, Ljajić je uspeo da se izbori za mesto u startnoj postavi ekipe Vinćenca Montele, tako da je sada uz Stevana Jovetića "udarna igra" napada "Viole".\nSve ovo je bilo dovoljno da čelnici Fiorentine donesu odluku da se Ademu Ljajiću ponudi produžetak saradnje, a kako stvari stoje, prema rečima Klaudija Menućija, dogovor je blizu.\n"Naš cilj je da ojačamo sastav, ne da ga menjamo. Imamo odličan odnos sa Ljajićevim menadžerom, tako da nema nikakvih problema na vidiku."\n"Uskoro ćemo postići dogovor koji će zadovoljiti obe strane", izjavio je Menući.\nLjajić je prešao 2010. godine iz beogradskog Partizana u klub iz Firence u ugovoru vrednom 6.8 miliona evra, a ve sezone je na 21 meču u Seriji A postigao 5 golova uz 4 asistencije.